Fejsbuk uzbunjivačica otkrila identitet: Prioritet Fejsbuka rast nad bezbednošću\nSvet Autor:N1 Beograd, BBC04. okt. 202112:11 > 14:1110 komentara\nBivša Fejsbuk uzbunjivačica, odgovorna za to što su u javnost procurele iznenađujuće informacije o toj kompaniji, otkrila je svoj identitet. Radi se o 37-godišnjoj Frensis Hogen, koja je radila kao produkcioni menadžer u živopisnom timu za dezinformacije na Fejsbuku, i ona je juče dala intervju za CBS.\nOna je rekla da su dokumenta koja je ona obelodanila dokaz da je za Fejsbuk uvek prioritet bio „rast nad bezbednošću“, prenosi BBC.\nFejsbuk je, pak, naveo da procureli dokumenti dovode u zabludu i zanemarili su pozitivno istraživanje koje je sprovela ta kompanija.\nHogen je u intervjuu navela da je napustila Fejsbuk ranije ove godine nakon što je postala ogorčena na tu firmu. Pre odlaska, iskopirala je seriju internih dokumenata.\nOna je ta dokumenta prosledila Vol Strit džournalu, koji je to objavljivao u delovima u prethodne tri sedmice – ponekad ih nazivajući Fejsbuk dokumentima.\nMeđu njima se nalaze dokumenti koji pokazuju da je kompanija slavne ličnosti, političare i korisnike Fejsbuka visokog profila tretirala drugačije. Takođe je otkriveno da je politika moderacije primenjivana drugačije, ili nije uopšte, prema tim nalozima – sistem poznat kao unakrsna kontrola (cross-check).\nDruga procurela dokumenta su pokazala da se Fejsbuk suočio sa kompleksnom tužbom od grupe njegovih vlastitih deoničara.\nTa grupa tvrdi, između ostalog, da je Fejsbukova isplata pet milijardi dolara američkoj Federalnoj trgovinskoj komisiji da reši skandal sa podacima Kembridž analitike tako velika jer je njen cilj bio da se Mark Zakerberg zaštiti od lične odgovornosti. Lični podaci 87 miliona korisnika Fejsbuka zloupotrebljeni su za potrebe političkih kampanja, i to bez njihovog znanja. Radeći tokom izborne kampanje u SAD 2016. za Donalda Trampa, Kembridž analitika je prikupljala podatke korisnika Fejsbuka kako bi plasiranjem individualno ciljanog sadržaja svakom ponaosob, uticala na njihovo mišljenje, te i na ishod izbora.\nNo, navodi o Instagramu posebno su zabrinuli američke političare.\nFejsbukovo istraživanje: Instagram bio toksičan za mnoge mlade\nInterno istraživanje Fejsbuka (koji je vlasnik Instagrama) otkrilo je da je Instagram uticao na mentalno zdravlje tinejdžera, ali nije obelodanio svoja otkrića kada su ona nagovestila da je ta platforma bila „toksično“ mesto za mnoge mlade ljude.\nPrema delovima procurelih dokumenata koje je objavio Vol Strit džournal, 32 odsto tinejdžerki koje su učestvovale u ispitivanju reklo je da kada se osećalo loše zbog izgleda svog tela, Instagram je učinio da se osete još lošije.\nHogen će sutra svedočiti pred podkomitetom Senata u saslušanju nazvanom „Zaštititi decu onlajn“, o istraživanju Fejsbuka o uticaju Instagrama na mentalno zdravlje mladih korisnika.\nProšle sedmice je Fejsbukova globalna šefica za bezbednost Antigona Dejvis svedočila pred američkim senatorima da procureli dokumenti nisu istakli pozitivni uticaj te platforme na tinejdžere.\nMeđutim, Hogen je bila osuđujuća u oceni svog bivšeg poslodavca.\n„Postojao je konflikt interesa između onoga što je dobro za javnost i onoga što je dobro za Fejsbuk“, rekla je Hogen i dodala da je „Fejsbuk uvek iznova birao svoj interes, poput zarađivanja više novca“.\nHogen je takođe govorila o neredima ispred Kapitola u januaru ove godine, tvrdeći da je Fejsbuk pomogao da se nasilje raspiri.\nOna je navela da je Fejsbuk uključio bezbednosne sisteme da bi smanjio dezinformacije tokom američkih izbora – ali samo privremeno.\n„Čim su izbori završeni oni su ih opet isključili, ili su vratili ranija podešavanja, kako bi prioritet dali rastu nad bezbednosti, i to zaista izgleda kao izdaja demokratije“, kazala je Hogen.\nPotpredsednik za globalna pitanja Nik Kleg rekao je na CNN da je smešno sugerisati da je Fejsbuk odgovoran za nerede 6. januara između pristalica i protivnika nekadašnjeg predsednika Donalda Trampa, koji je izgubio izbore od svog naslednika Džozefa Bajdena. U neredima je poginulo pet ljudi, povređeno je više od 100 policajaca, a šteta je procenjena na milion dolara.\n„Mislim da to ljudima daje lažno uverenje da mora da postoji, tehnološki ili tehnički, objašnjeje za pitanja političke polarizacije u SAD“, rekao je tada on.\nbezbednostfejsbukFrensis HogenMark Zakerbergmentalno zdravljemladirastuzbunjivačica\n26. nov. 2021 26\nEvropa pod ozbiljnim korona merama, dok Britanci pijuckaju i druže se u pabovima


RSE na Jarinju: Pripreme za otvaranje prelaza\nOsvježeno 10. decembar/prosinac, 2012.\n320p | 4,3MB\nNa prelazu Jarinje između Kosova i Srbije u ponedeljak ujutru postavljeno je šest kontejnera u kojima će biti smešteni predstavnici MUP Srbije, Kosovske policije i EULEX-a. U tri kontejnera će biti smešteni predstavnici MUP-a Srbije, a u druga tri predstavnici Kosovske policije i EULEX-a.\nKako javljaju reporteri RSE sa lica mesta, na Jarinju je i šef pregovaračkog tima Beograda u tehničkom dijalogu sa Prištinom Dejan Pavićević koji bi trebalo prvi zvanično da otvori integrisani prelaz između Kosova i Srbije. Čeka se dolazak šefa EULEX-a, kako bi otvaranje zvanično moglo da počne.\nReporteri RSE javljaju da se poštuje dogovor i da na prelazu nema nikakvih državnih obeležja.\nPavićević je medijima dan ranije, tokom obilaska radova, izjavio da ne očekuje probleme u sprovođenju dogovora o integrisanom upravljanju prelazima (IBM) i potvrdio da će primena tog sporazuma na prelazu kod Jarinja krenuti već u ponedeljak.\nRekao je da je najvažnije da radovi teku po planu što su, kako je naveo, potvrdili i izvođači radova.\n"Dobili smo uveravanja od ljudi koji izvode radove da će sve biti po planu završeno i da ćemo u ponedeljak krenuti, kako je planirano, u skladu sa tehničkim protokolom i svim dogovorima iz Brisela, kao i u skladu sa garancijama koje su dobili naši građani sa severa Kosova i Metohije", rekao je on.\nPredstavnici Srba sa severa Kosova su najavili da neće biti problema na Jarinju ukoliko vlast u Srbiji bude poštovala dogovore.\n"Želimo da pokažemo znak dobre volje i pomognemo Vladi Srbije da nastavi put evropskih integracija kako ne bismo bili optuženi da smo glavni kočničari u tome", rekao je u subotu Krstimir Pantić, predstavnik Srba iz severne Mitrovice.\nU ponedeljak, 10. decembra, prema dogovoru koji su postigli premijeri Srbije i Kosova u Briselu pre nekoliko dana, na dva prelaza biće uvedeno integrisano upravljanje, a do kraja godine isto će se učiniti sa još dva prelaza između Kosova i Srbije.


VIJEĆE EVROPE Restriktivne mjere uključuju zabranu uvoza i izvoza\nPiše: Lj.S./Avaz.ba 20.06.2019 | 16:45\nVIJEĆE EVROPE EU produžila sankcije Rusiji zbog Krima i Sevastopolja\nVijeće Evrope produžilo je restriktivne mjere uvedene Rusiji kao odgovor na nezakonitu aneksiju Krima i Sevastopolja.\nU saopćenju Vijeća navodi se da restriktivne mjere uključuju zabranu uvoza proizvoda koji dolaze iz Krima ili Sevastopolja u EU, zatim zabranu ulaganja EU državljana i kompanija u Krim ili Sevastopolj, ali i zabranu turističkih usluga u tim oblastima, što podrazumijeva da europski kruzeri ne smiju pristajati u lukama na Krimskom poluotoku, osim u hitnim slučajevima.\nZabrana se dalje odnosi i na izvoz određenih roba i tehnologija krimskim kompanijama ili za upotrebu u sektoru saobraćaja, telekomunikacija i energetike, koji se odnose na traženje, istraživanje i proizvodnju nafte, plina i mineralnih resursa na Krimu.\nU Briselu podsjećaju da EU ostaje čvrsta u svojoj opredijeljenosti da podrži suverenitet Ukrajine i njen teritorijalni integritet, kao i da ne priznaje i osuđuje aneksiju kao kršenje međunarodnog prava.\n18.05.2019 u 14:04\nVijeće Evrope Rusija Brisel Krim Sevastopolj


OnePlus potvrđuje Dimensity 900 SoC za Nord CE 2, zvanični renderi u plavoj boji\nBy redakcija 02/13/2022 Najnovije, Tech\nOnePlus ozvaničava Nord CE 2 5G 17. februara. Kompanija je već najavila punjenje od 65W za njega, a danas ide korak dalje i otkriva da će telefon zaista pokretati MediaTekov Dimensity 900 SoC, kao što se ranije pričalo.\nNe samo to, već je objavljena nova slika koja prikazuje Nord CE 2 u Bahamas Blue, a ova je očigledno pronađena na samoj veb stranici OnePlus-a, kao propust kompanije. Ne možemo to da potvrdimo, ali možemo reći da ovo zaista izgleda prilično zvanično.\nOčekuje se da će Nord CE 2 imati ekran svog prethodnika i kapacitet baterije, sa glavnom zadnjom kamerom od 64 MP, selfi kamerom od 16 MP i prilično pristupačnom cenom. Pričalo se da će se predstaviti sa Androidom 11, a zatim dobiti dva velika ažuriranja – dakle do Androida 13 i ne više od toga, javlja GSM Arena.\n16 MP 17. februar 65W ažuriranja Dimensity 900 SoC kompanija Nord CE OnePlus veb stranica


Mažić sudi Super ligu posle četiri meseca! - Sportske.net\nMažić sudi Super ligu posle četiri meseca!\nNismo sigurni da će mu se jedan od klubova čiji će meč suditi posebno obradovati.\nVikend pred nama rezervisan je za utakmice 22. kola Super lige Srbije. Biće to prvo prvenstveno kolo nakon dvomesečne pauze u Super ligi.\nNekoliko utakmica poneće epitet derbija, pre svega one na "Čairu", "Marakani" i Banjici.\nSudijska komisija latila se posla i obavila delegiranje arbitara za predstojeće mečeve. Najvažnija informacija tiče se najboljeg srpskog sudije Milorada Mažića.\nČovek koji je prošle godine delio pravdu u finalu Lige šampiona konačno se vraća suđenju u domaćem prvenstvu, a Komisija mu je dodelila meč OFK Bačka - Partizan!\nMažić je poslednji superligaški meč sudio 30. septembra prošle godine, bio je to derbi između Radničkog iz Niša i Partizana posle kojeg su iz Humske grmeli na najboljeg srpskog sudiju smatrajući da ih je oštetio u nekoliko situacija.\nZbog toga nismo sigurni da li će u Humskoj biti zadovoljni arbitrom koji je poslat u Bačku Palanku, ali to bi se verovatno moglo reći i za bilo kog drugog sudiju kada je Partizan u pitanju.\nPre meča na stadionu "Slavko Maletin Vava" Milorad Mažić će sa svojim timom deliti pravdu u duelu eliminacione faze Lige Evrope između Ciriha i Napolija.\nEvo i svih ostalih arbitara delegiranih za mečeve 22. kola.\nIma li podatak, kad je Mažić poslednji put sudio Zvezdi?\n'Koga god sa su poslali njima ne bi odgovaralo',cinjenicno stanje!Ili se vraca cika Milorad u jato :D\nPrvo, Mažić nije bio ni u jednom trenutku na udaru čelnika FK Partizan, čak su ga pravdali da i najbolji nekad greše( u pitanju je nedosudjen kazneni udarac u korist Partizana). Drugo, ne razumem ljude koji mogu da pišu ovakve članke koje samo prave razdor i produbljuju jaz izmedju dve i onako već zaraćene strane. Sledeći put, prvo malo pročitajte šta se pisalo pre četiri meseca, pa tad onda pišite.\nPa naravno nije sudio ni protv partizana 2 za redom protiv vojvodine nad trujicem i protiv zvezde nad boaciem a ipak to nije bilo slučajno kao sto nije bilo slucajno ne iskluciti drincica kada je slomio nogu jovicicu i kada nije iskljucio evertona (čak ni žuti) kada slomi nogu mudrinskom za jednig takvog sudiju ovo nije slucajno s obzirom kako sudi u evropi gde je fudbal u odnosu na nas u 5 brzini...\nBrate, ja sam mislio da ti navijas za Partizan, sta se promenilo?


Inženjer/ka poljoprivrede - BOŠ Karijera\nPreduzeća za poljoprivrednu obradu i proizvodnju, poljoprivredno gazdinstvo, zadruge, fabrike stočne hrane i sredstava za zaštitu bilja, poljoprivredne apoteke, istraživačke laboratorije, centri za razvoj i unapređenje poljoprivrednih dobara, instituti za zaštitu bilja, srednjoškolske stručne i visokoškolske ustanove, osiguravajuća društva.\nPoljoprivredni fakultet (Univerzitet u Prištini)\nVolontiranje ili stručna praksa na sličnim pozicijama.\nInženjeri/ke poljoprivrede mogu da primenjuju različite zaštitno-planerske postupke kako bi doprineli očuvanju životne sredine.\nPostoji slabija potražnja za ovim stručnim profilom. Međutim, odziv je često mali, što znači da postoji i deficit u broju radnika ove struke.\nAgronomi čiji je rad neposredno vezan za proizvodnju mogu biti izloženi nepovoljnim uslovima (na primer rad u staklenicima zbog izloženosti hemijskim sredstvima može nositi određene zdravstvene rizike).\nPoželjno je da inženjeri/kre poljoprivede imaju razvijene veštne timskog rada, ali i da pokazuju spremnost i sposbnost za samostalni rad. Strpljenje u radu s\nljudima i razvijene komunikacione veštine posebno su važne osobine za agronome koji sarađuju i nadziru rad osoba koji imaju nižu stručnu spremu.


Ruska Božilova – Far\nPočetnaPosts Tagged "Ruska Božilova"\nRuska Božilova Tag\nU opštinskoj sali u Bosilegradu 24. septembra održana je treća ovogodišnja akcija dobrovoljnog davanja krvi koju su organizovali Crveni krst Bosilegrad i Zavod za trasfuziju krvi iz Niša, uz podršku Opštine Bosilegrad. Humanoj kampanji odazvalo se 26 Bosilegrađana. “Zadovoljni smo akcijom i zahvaljujemo se davaocima. Dobili\nVeliki odziv dobrovoljnih davalaca krvi u Bosilegradu\nU Bosilegradu je održana još jedna uspešna akcija dobrovoljnog davanja krvi. Ovog puta odazvalo se njih 91, od toga 85 davalaca su uspešno dali dragocenu tečnost. Kako je rekla za FAR Ruska Božilova, sekretar bosilegradskog Crvenog krsta, sledeća akcija dobrovoljnog davanja krvi očekuje se juna meseca


Obezbijeđena protivgradna odbrana cijele Republike Srpske\n14/04/2021 | 17:14\n“Protivgradna preventiva Republike Srpske” spremno započinje sezonu sa raspoloživih 3.000 protivgradnih raketa za branjeno područje površine veće od 1,2 miliona hektara.\nRekao je ovo direktor ovog javnog preduzeća Tihomir Dejanović.\nU sistemu je više od 30 lokalnih uprava iz Republike Srpske, kao i Gradačac iz Federacije BiH (FBiH), te Brčko distrikt koji je u postupku provođenja tenderske procedure za uslugu protivgradne zaštite.\n“Do juna se planira uvođenje u sistem kompletnog zapadnog dijela Republike Srpske, za što smo obezbijedili vlastita sredstva, a to su opštine Mrkonjić Grad, Ribnik, Šipovo i Kneževo, na kojima postoji razvijena poljoprivredna proizvodnja i sa čijeg terena će biti pokrivene i manje, njima susjedne opštine”, najavio je Dejanović.\nOn je istakao da je “Protivgradna preventiva”, uz pomoć Vlade Republike Srpske i Ministarstva poljoprivrede, šumarstva i vodoprivrede, kroz sredstva za modernizaciju sistema, omogućila pokrivanje cijele Republike Srpske sistemom protivgradne zaštite.\n“Tu lokalne uprave snose samo dio troškova rada u sezoni, dok je cjelokupna tehnika, lanseri, sistem veza i komunikacija, te radarska tehnika, kao i protivgradne rakete već obezbijeđena i plaćena”, kaže Dejanović.\n“Radi se o procjenama iz osiguravajućih kuća iz EU i Vlada Republike Srpske je na vrijeme prepoznala ovaj momenat i investirala sredstva za opštedruštveno dobro koje svi moramo prepoznati, prije svega direktni korisnici podsticaja za poljoprivrednu proizvodnju”, rekao je Dejanović.\n“Pripreme za sezonu trajale su praktično od završetka prošlogodišnje sezone, zbog obima planiranog posla i zbog uslova kovida, a sva tehnička oprema koja zahtijeva tehnički pregled i remont je pripremljena i već raspoređena na opštinama u sistemu protivgradne zaštite”, kaže Dejanović.\nU prošlogodišnjoj sezoni, koja traje od 15. aprila do 15. oktobra, u sistemu protivgradne zaštite bilo je 28 lokalnih uprava iz Republike Srpske, Brčko distrikt i opština Gradačac iz FBiH.\n“Meteorološku situaciju tokom protivgradne sezone 2020. godine karakterisala je nestabilna atmosfera sa pojavom gradoopasne oblačnosti, odnosno kumulonimbusa u broju dana češćem od višegodišnjeg prosjeka”, rekao je Dejanović.\nBilo je 35 dana sa pojavom grada i sugradice, što je značajno veći broj od prosječno 22 dana ranijih godina, a cjelokupan sistem “Protivgradne preventive” bio je aktiviran tokom 52 dana.\nU sezoni je ispaljeno 1.137 protivgradnih raketa PP-8, PP-6TK i D-6B, a Dejanović je dodao da je pravovremenim dejstvima značajno suženo područje zahvaćeno gradom i smanjena kinetička energija zrna grada i njegova tvrdoća, što je amortizovalo udar.\nDejanović je istakao da je saradnja sa Centrom letnih informacija bila vrlo dobra i dozvole za dejstvo su tokom većine situacija sa gradoopasnom oblačnošću dobijane dosta brzo, što je omogućavalo pravovremeno dejstvo protivgradnim raketama na procese koji su zadovoljavali kriterijume gradoopasnosti.\n“Tokom zabrana upotrebe protivgradnih raketa, zbog bezbjednosti avio saobraćaja, sa strane Protivgradne preventive nisu vršena ispaljenja, a olujno-gradonosni procesi su se razvijali prirodnim tokom, dakle bez vještačke modifikacije u cilju umanjenja šteta od grada, što je u toku određenog broja dana dovelo do umanjenih efekata protivgradne zaštite, odnosno do pojave određenih šteta na terenu branjenog područja”, dodao je Dejanović.\nOn je naveo da se pokazalo, kao i prethodnih godina, da su najveće štete prouzrokovane od olujno-grmljavinskikih procesa koji su nastajali i razvijali se van branjenog područja, na koje je bilo nemoguće djelovati protivgradnim raketama u njihovim ranim fazama nastanka i razvoja.\nŠto se tiče saradnje sa lokalnim upravama u sistemu zaštite od grada, Dejanović je ocijenio da je u najvećem broju slučajeva uspostavljena korektna saradnja i ispoštovane međusobno ugovorne obaveze i svi strijelci koji su bili angažovani u prošlogodišnjoj sezoni su izmireni u skladu sa zaključenim ugovorima.


Naime, Gradska uprava za urbanizam u Čačku stavila je na javni uvid, do 12. avgusta, plan detaljne regulacije "Sportski centar" pored obala Zapadne Morave. Ovim planom, čiji je nacrt uradilo javno preduzeće "Gradac" predviđa se izrada urbanističkih projekata za projekte Akva parka, Zoo vrta, dečjeg sportskog centra, teniskog kompleksa, leve obale Zapadne Morave, kao i gradskog parka, eko centra i kompleksa univerzalne hale.\nUkupna površina područja plana iznosi 231.05 hektara. Planom detaljne regulacije "Sportski centar" obuhvaćen je deo gradskog područja koje se prostire severozapadno u odnosu na centar grada.\nGranica plana određena je ulicom Vidosava Kolakovića na severu, zatim se južno spušta ka reci Zapadna Morava i nizvodno prati odbrambeni bedem sa leve strane reke do pešačkog mosta. Nastavlja se pešačkim mostom preko reke, a zatim uzvodno prati desnoobalni odbrambeni bedem do izvorišta vodosnabdevanja u Beljini, a potom desnom obalom reke nastavlja do granice KO Prijevor i KO Trbušani, ponovo prelazi preko reke i dalje nastavlja u pravcu severa ka ulici Vidosava Kolakovića (sa zapadne strane granica PDR se poklapa sa granicom GUP Čačka), navodi se u dokumentaciji.\nKompleks akva parka predviđen je na prostoru između novoplaniranih ulica Stevana Prvovenčanog, Belog Damjanovića i levo obalnog odbrambenog bedema. Zona akva parka sadržaće osnovne sadržaje savremenog, uređenog i opremljenog turističkog i sportsko-rekreacionog kompleksa. U okviru njega potrebno je predvideti ulazni blok, hotel sa apartmanskim smeštajem i velnesom, bazene za sportske i razne vrste rekreativnih aktivnosti sa vodenim atrakcijama i sistemom tobogana (bazeni za relaksaciju, piratsko ostrvo, divlja reka, dečiji raj, bazen sa talasima, pećinski bazeni i sl.).\nPlanom se predviđa i uređenje sportskog centra "Mladost".\nEko-centar planiran je za ostvarenje rekreativno-edukativnih programa čiji je cilj afirmacija prirode i prirodnih vrednosti, upoznavanje sa posebnostima ekosistema i kulturom konkretne sredine (vrednostima rečnih, močvarnih i jezerskih kosistem) i afirmacija rekreativnog sporta. Centar je namenjen svim starosnim grupama, posebno mlađim populacijama u smislu edukacije.\nU planu i gradnja Zoo vrta\nKada su u pitanju radovi na stadionu FK Borac, prema projektu u drugoj fazi biće u potpunosti rekonstruisana zapadna tribina. S obzirom na planiranu pešačku zonu oko stadiona, prostore ispod tribina trebalo bi aktivirati za poslovno-komercijalne sadržaje. Uz kompleks stadiona predviđena su i tri travnata pomoćna fudbalska terena.\nJoš jedan grad u Srbiji od danas ima BESPLATAN PREVOZ


"Prije 17. aprila 1992. u opštini Bosanski Šamac živjelo je gotovo 17.000 bosanskih Hrvata i Muslimana, od ukupno 33.000 stanovnika. Poslije toga, većina nesrpskog stanovništva je bila primorana da napusti to područje. Potpisivanje Dejtonskog sporazuma, u gradu koji je preimenovan u Šamac, od predratnih 17.000 bosanskih Hrvata i Muslimana dočekalo je samo 300".\nOve podatke je, između mnogih drugih, danas naveo Gramši di Facio (Gramsci Di Fazio), koji u Haškom tribunalu zastupa optužnicu protiv Blagoja i Milana Simića, Miroslava Tadića i Sime Zarića, optuženih za zločine protiv čovječnosti, teške povrjede ženevskih konvencija i kršenje ratnih zakona i običaja 1992. i 1993. godine.\n"Nije to bio slučaj neobjašnjivog i nepredvidljivog izbijanja nacionalne mržnje. Bila je to planirana, pripremljena i uspješno realizovana akcija etničkog čišćenja," rekao je tužilac Gramši di Facio i to obrazložio činjenicom da su sva četvorica optuženih, kojima je danas počeo proces, imali značajne funkcije u civilnim i vojnim vlastima. Naime, noću između 16. i 17. aprila 1992. godine, nakon što su srpske vojne snage nasilno preuzele vlast u Bosanskom Šamcu, formiran je "srpski Krizni štab", koji je u stvari smijenio regularno izabranu Skupštinu grada i kontrolisao cjelokupno upravljanje opštinom.\nZa predsjednika štaba imenovan je tadašnji predsjednik Srpske demokratske stranke Blagoje Simić, Milan Simić i Miroslav Tadić su bili članovi tog štaba, a Simo Zarić komandant "Četvrtog odreda" i "načelnik Službe za državnu bezbjednost". Svu četvoricu optužnica tereti da su od septembra 1991. pa do 31. decembra 1993. počinili "zločin progona, deportacija i preseljenja". Te tri tačke dominiraju optužnicom, koja sadrži još tridesetak inkriminacija za pojedinačna premlaćivanja, mučenja, seksualne nasrtaje i jedno ubistvo.\nU optužnici se detaljno navodi način na koji je smišljeno realizovano etničko čišćenje u Bosanskom Šamcu i svim mjestima i selima u njegovoj okolini. "Bosanski Hrvati i Muslimani, kao i drugi nesrpski civili su hapšeni i zatočeni, prema njima se surovo i neljudski postupalo, premlaćivani su, mučeni, tjerani na prisilni rad, nasilno preseljavani i deportovani," kaže se u optužnici.\nU te svrhe optuženi su odobravali i omogućavali djelovanje pripadnika paravojne jedinica, koju su iz Srbije dovezli helikopteri bivše Jugoslovenske narodne armije i na čijem čelu su bili ozloglašeni zločinci čiji nadimci su "Crni" i "Lugar". Oni su počinili niz zločina, za koje su optuženi, imajući u svojim rukama upravnu i policijsku vlast u Bosanskom Šamcu, morali znati. Zločin paravojnih hordi je i masakr u Crkvinama, selu udaljenom nekoliko kilometara od Bosanskog Šamca. "Crni" i "Lugar" su ubili šesnaest zatočenih Hrvata i Bošnjaka. "Blagoje Simić, kao predsjednik Kriznog štaba, nije se ni distancirao od toga, nego, naprotiv, jednom prilikom je isticao patriotizam Crnog," rekao je tužilac.\nNa čelu Komiteta za razmjenu, koji je formiran odmah nakon nasilnog uzimanja vlasti, bio je Miroslav Tadić. Pod paravanom "razmjene", kako je rekao tužilac, "iz svojih kuća u Bosanskom Šamcu i okolini prognano je na hiljade nesrba".\nZavršavajući svoju izlaganje, tužilac Gramši di Facio je rekao: "Njih niko nije prisilio da ovako svesrdno uđu u sistem terora; niko nije natjerao Milana Simića da uđe u gimnastičku dvoranu noću i tuče zatočenike, niko nije prinudio Miroslava Tadića da bude pokretačka snaga u mračnom procesu zvanom 'razmjena', niko nije natjerao Simu Zarića da sačinjava liste ljudi koje treba uhapsiti i zatvoriti, niko nije prisilio Blagoja Simića da potpisuje ukaze i počini djela za koja sada odgovara".\nU uvodnom izlaganju odbrane, advokat Igor Pantelić je rekao da je u osnovi rata u Bosni i Hercegovini "prerano priznavanje Slovenije, Hrvatske i Bosne i Hercegovine". On je potom, u opšti kontekst suđenja nastojao da uvede stvaranje Kraljevine Jugoslavije, etimološku autentičnost imena Šamac a ne Bosanski Šamac, englesku književnicu Rebeku Vest i njenu knjigu o Jugoslaviji uoči Drugog svjetskog rata, a potom i "greške Evropske unije i Badinterove komisije". Na tri puta ponovljenu opomenu sutkinje Florans (Florence) Mumba da govori o stvarima koje nisu relevantne za ovu raspravu, Pantelić je svoje izlaganje koncentrisao na to da su " institucije Republike Srpske 1992. godine bile legalne institucije vlasti i da su optuženi, koji su bili na njihovom čelu legalno obavljali svoju dužnost" u cilju nacionalne zaštite. Po njemu, Šamac je 1992. bio opkoljen "hrvatskim i muslimanskim snagama i u stvari u opsadnom stanju". "Optuženi su samo branili svoj narod," kaže on.\nDruga uporišna tačka, koju je najavila odbrana optuženih, je da nijedan od njih nije imao direktnu vezu sa paravojnim jedinicama, ponajmanje naredbodavni odnos, i da ni u kom slučaju ne mogu biti odgovorni za ono što su te snage počinile.


Tanjug 31. decembra 2020. 13:56\nBEOGRAD – Dejan Savićević kao vanserijski igrač zaslužuje respekt, ali kao čovek i kao predsednik Fudbalskog saveza Crne Gore sada je dupla nula, izjavio je danas generalni direktor Crvene zvezde Zvezdan Terzić.\nTerzić je pre nekoliko nedelja javno pozvao Savićevića da bude gost na meču svoja dva nekadašnja kluba Zvezde i Milana u Ligi Evrope, a Savićević je u razgovoru za današnje podgoričke Vijesti izjavio da je Terzić poslednji čovek u Srbiji koji treba da ga zove na utakmicu.\n„Savićeviću je pametnije da ućuti. Savićević je kao igrač bio vanserijski i zaslužuje respekt, Savićević kao čovek i kao predsednik FS Crne Gore sada je dupla nula. Čovek pun kompleksa i ne može da prihvati da je posle igračke karijere neuspešan i kao čovek i kao rukovodilac, a da je na drugoj strani neko ko nije bio tako dobar fudbaler, a sada je uspešan i kao čovek i kao direktor Crvene zvezde“, rekao je Terzić u izjavi dostavljenoj medijima.\n„Sujeta i kompleksi govore iz Savićevića. Savićević je prvi komentarisao mene i lažno me optužio, a sada licemerno poručuje da ja njega ne komentarišem. On očigledno živi u zabludi da je on jedini vlasnik istine. Jedina istina je da Crna Gora zaslužuje boljeg predsednika Fudbalskog saveza. A poziv za utakmicu i dalje stoji jer je Crvena zvezda veća od svakog pojedinca“, naveo je Terzić.


Odbrambena i vazduhoplovna industrija Turske oborili rekord svih vremena | TRT Srpski\nOdbrambena i vazduho...\nOdbrambena i vazduhoplovna industrija Turske oborili rekord svih vremena\n2018. godina je bila jako uspešna za odbrambenu i vazduhoplovnu industriju. Potpisan je veliki broj sporazuma i već pred kraj godine oboreni su svi rekordi do sada.\nOdbrambena i vazduhoplovna industrija Republike Turske oborile su rekord još pre okončanja tekuće 2018. godine.\nSkupština turskih izvođača (TIM) je objavila podatke u vezi izvoza na polju odbrambene i vazdušne industrije. Prema ovim podacima odbrambeni i vazduhoplovni sektor su u 2011. godine zabeležili izvoz u vrednosti od 883 miliona 845 hiljada dolara, 2012. milijardu 260 miliona 810 hiljada dolara, 2013. milijardu 388 miliona 803 hiljade, 2014. milijardu 647 miliona 799 hiljada dolara, a 2015. godine milijardu 654 miliona 88 hiljada dolara.\nSektor je 2016. godine bio potpisnik ugovora vrednih milijardu 677 miliona 116 hiljada dolara a prošle godine milijardu 739 miliona 453 hiljade dolara.\nSektor je prošle godine u prvih 11 meseci zabeležio izvoz u vrednosti od milijardu 535 miliona 529 hiljada dolara, da bi ove godine u istom periodu zabeležio povećanje performanse za 16,05%. Godina još nije okončana a sektor je već zabeležio izvoz u vrednosti od milijardu 782 miliona 53 hiljade dolara. 2018. godina će biti okončana sa rekordnim izvozom u sektorima odbrane i vazduhoplovstva.\nSAD je država u koju je najviše izvezeno proizvoda iz ova dva sektora, a vrednost izvoza se procenjuje na 644 miliona 29 hiljada dolara.\nSAD slede Nemačka (milion 684 hiljade dolara) i Omman (150 milion 516 hiljada dolara).\nNakon ovih zemalja najveći izvoz zabeležen je redom u Holandiju (72 miliona 351 hiljada), Indija (71 milion 686 hiljada), Katar (70 miliona 981 hiljada), Velika Britanija (50 miliona 661 hiljada), Poljska (48 miliona 409 hiljada), Francuska (44 miliona 505 hiljada) i Azerbejdžan (37 miliona 465 hiljada dolara).\nTagovi: ekonomija , izvoz , rekord , vazduhoplovna industrija , odbrambena industrija


(Ne)Srećna nam štedljiva 2009. :: EMG.RS:: Pogledi na svakodnevnicu u Srbiji\nPogledi (05. 11. 2008.)\nOkrugli sto Vlade Srbije i EMG\n05. novembar 2008. | 08:38\nRestriktivna fiskalna politika, ulaganja u kapitalne projekte i stvaranje uslova za privlačenje stranih direktnih investicija prioriteti su za narednu godinu, poručili ministri\nAko je suditi po osnovnim makroekonomskim indikatorima za ovu godinu, Srbija je dosad imala razloga za optimizam: 2008. godina mogla bi da se završi sa privednim rastom od 7-7,5 odsto uprkos procenama da je došlo do usporavanja privredne aktivnosti u trećem kvartalu. Državni zvaničnici, iako su prošle godine za malo pogrešili u proceni, očekuju opet jednocifrenu inflaciju. Međutim, zbog uticaja svestke finansijske krize koja se prelila i u Srbiju, makroekonomska slika Srbije za narednu godinu je nešto nepovoljnija, što znači da će ranije zadati prioriteti ekonomske politike morati da se revidiraju.\nU uslovima smanjene likvidnosti na evropskom finansijskom tržištu – glavnom izvoru kredita za srpsku privredu, i u vreme kad je sve manje investitora koji dolaze u Srbiju, može se očekivati da stopa privrednog rasta u 2009. bude četiri odsto, rekao je premijer Mirko Cvetković na Drugom poslovnom okruglom stolu s predstavnicima Vlade Srbije koji je organizovala Ekonomist Media Group.\nOn je, kao i većina ministara, najavio da će Vlada Srbije morati da vodi restriktivniju fiskalnu politiku, i da će prioriteti u javnoj potrošnji biti kapitalni projekti kao što je Koridor 10. Prema planu kreatora budžeta, budžetski deficit u 2009. trebalo bi da bude manje od dva odsto, a javna potrošnja ne bi trebalo da pređe 44 odsto BDP-a. Premijer je najavio da će u budžetu za 2009. biti predviđena sredstva za hitne intervencije za bankarski sistem, koja će biti upotrebljena ako to situacija bude zahtevala.\nTurbulencije na međunarodnom finansijskom tržištu odraziće se i na vrednost domaće valute koja je devalvirala 5,8 odsto od početka godine, ali i na ulogu domaće valute u bankarskom sektoru. To znači da će jeftinijih dinarskih kredita biti samo ako inflacija i inflatorna očekivanja budu snižena, što utiče na smanjenje referentne kamatne stope (RKS). Guverner Narodne banke Srbije Radovan Jelašić rekao je da srpska centralna banka, za razliku od evropskih središnjih banaka koje su snižavanjem RKS želele da ožive privrednu aktivnost, to neće raditi jer bi moglo da se dogodi da u isto vreme inflacija nastavi da raste, a privredna aktivnost da opada.\nŠta muči privredu\n- Privatizacija gradskog građevinskog zemljišta\n- Porez na aktivu kompanije čak i kada akcije na berzi padaju\n- Nerešeno pitanje lizinga zaposlenih i rada od kuće\n- Formiranje agencije za poštanske usluge\nGuverner Jelašić je najavio da će NBS i dalje morati da vodi restriktivnu politiku jer inflacija još nije pobeđena. On smatra da je ključ u borbi protiv inflacije i deficita tekućeg platnog bilansa u rukama fiskalnih vlasti jer su monetarne mere već dovoljno zategnute, a i teško da će biti ozbiljnijih reformi javnih preduzeća.\nSrbiji je svakog meseca potrebno 600 do 800 miliona evra da pokrije deficit tekućeg plaćanja i to se radi direktnim stranim investicijama i kreditima, izjavio je državni sektretar u srpskom Ministarstvu finansija Janko Guzijan. U slučaju da bude problema sa pokrivanjem deficita tekućeg plaćanja Srbija bi, rekao je Guzijan, mogla da traži pomoć od Međunarodnog monetarnog fonda (MMF), ali je istakao da je to scenario koji je malo verovatan. Predstojeći razgovori sa misijom MMF-a, kako je najavljeno, neće biti o finasijskom aranžmanu, već o budžetu Srbije za 2009. i sklapanju novog, nefinansijskog aranžmana.\nVlada će u naredom period biti fokusirana na infrastrukturne projekte, ali i završetak privatizacije. Planirano je da se uloži 1,6 milijardi evra u naredne dve i po godine u gradnju puteva na Koridoru 10.\n„Koridor 4, koji prolazi kroz Rumuniju, biće završen za tri godine i on odvlači veliki deo teretnog saobraćaja. Iz tog razloga je važno da se radovi na Koridoru 10 završe pre toga”, objasnio je ministar za infrastrukturu Milutin Mrkonjić, navodeći da su u narednom periodu glavni zadaci završetak obilaznice oko Beograda, deonica Horgoš - Novi Sad i putevi na jugu Srbije. Mrkonjić je rekao da je potrebno 1,1 milijardi evra u naredne četiri godine da bi čvorovi u Beogradu, Nišu i Novom Sadu bili modernizovani i završeni.\nOvih dana će biti raspisani tender za Rudarsko-topioničarski basen Bor i tender za izbor privatizacionog savetnika za Galeniku. Kako je rekao ministar ekonomije i regionalnog razvoja Mlađan Dinkić, do kraja godine će biti objavljeno 10 tendera za prodaju društvenih preduzeća, a planirano je i raspisivanje 209 aukcija.\n„Za neka društvena preduzeća pokušaćeno da nađemo strateškog partnera, a ona koja nisu našla kupca će morati da odu u stečaj”, rekao je Dinkić.\nDo kraja godine trebalo bi da budu raspisani tenderi za strateške partnere za završetak gradnje termoelektrana Kolubara B i Nikola Tesla B3. U Kolubaru B treba investirati 750 miliona evra, a u Nikolu Teslu B3 900 miliona evra. Razmatra se i mogućnost za raspisivanje tendera za restrukturiranje i proširenje pogona u termoerlektrani i toplani Novi Sad, snage 400 megavati, u vrednosti 160 miliona evra, rekao je ministar za energetiku Petar Škundrić.\nU cilju stvaranja povoljnijeg ambijenta za ulaganja, zaključno sa 31. decembrom biće raspisani tenderi za bežične telekomunikacione i internet- tehnologije -WiMax i CDMAT. Jasna Matić, ministarka za telekomunikacije je kazala da je nedavno raspisan tender za uvođenje elektronske vlade i najavila da će se u narednih mesec dana održati javna rasprava o dinamici strategije razvoja telekomunikacija.\nMeđutim, predstavnici Vlade nisu pominjali da li domaće kompanije, a naročito izvozno orijentisane kompanije, mogu da očekuju pomoć u otežanim uslovima kreditiranja i sve manje ino-tražnje.\nVladimir Čupić, predsednik izvršnog Hypo Alpe – Adria banke pozdravio je dosadašnje mere Vlade Srbije na vraćanju poverenja u bankarski sistem, ali je postavio pitanje da li bi trebalo povećati nivo likvidnosti celog realnog i finansijskog sektora. Naime, banke već primećuju problem u likvidnosti nekih kompanija, a mogućnosti zaduživanja će biti još suženije jer prekograničnih kredita neće biti, dok će kreditne linije banaka-centrala biti znatno skromnije. Ograničeni i skupi krediti usporiće privrednu aktivnost, što bi moglo da izazove recesiju, smatra Čupić. Zato nije jasno kako će se voditi restriktivna monetarna poltika, a da se u isto vreme vodi računa da se ne uguši privredna politika – ostalo je pitanje na koje nije stigao odgovor ministara.\nTeme: Ekonomska politika, Bankarstvo


22 08 2019 / 23:11\npetak, 08 februar 2019 16:42\nNa deonici Stapar-\npostavljena odbojna ograda i\nU toku prošle nedelje na delu opštinskog puta L-410, na deonici Stapar-Bački Brestovac, radi povećanja bezbednosti saobraćaja na opasnoj krivini gde se nalazi duboki kanal, u skladu sa izmenom režima saobraćaja postavljena je u dužini od 100m odbojna ograda kao i nova vertikalna saobraćajna signalizacija.\nOvim je značajano povećana bezbednost saobraćaja, jer se u predhodnim godinama dogodilo više saobraćajnih nezgoda sa poginulim i povređenim licima.\nUz saglasnost Grada Sombora i Upravljača puta JKP „Prostor“ Sombor, radove je finansirala Opština Odžaci, a izvođač radova je bilo preduzeće „Boja“ doo iz Sombora.\nU međuvremenu, radnici Javno komunalnog preduzeća „Zelenilo“ su u Kljajićevu orezivali i uklanjali trula i sasušena stabla, kao i ona koja su ugrožavala objekte, ometala saobraćaj, električne provodnike i javnu rasvetu, a sve po nalogu komunalnog inspektora Odeljenja inspekcije i komunalne policije.\nU nekoliko slučajeva reč je bila o neplanski i neadekvatno sađenim stablima koja su ugrožavala krovove i fasade i ometala snabdevanje strujom, a „Zelenilo“ je u obavezi i da namesto uklonjenih dotrajalih stabala, posadi nova.


NUNS: Serija novih napada na novinare, MUP i tužioci da prestanu sa ignorisanjem | NDNV\nNUNS: Profesionalno i nezavisno novinarstvo u Srbiji je dugo već visokorizična profesija, sa tendencijom pogoršanja\nNezavisno udruženje novinara Srbije je saopštilo da najoštrije osuđuje najnoviji serijal napada i pritisaka na novinare tokom proteklih dana, uz konstataciju da je profesionalno i nezavisno novinarstvo u Srbiji dugo već visokorizična profesija, sa tendencijom pogoršanja.\nKonstatujemo da su napadi i pritisci na novinare postali naša svakodnevica i da se nastavlja trend njihovog rasta, dodaju iz NUNS-a.\nPodsećaju da je u kratkom vremenskom periodu zabeležen niz incidenata širom Srbije: uredniku portala Folonline i saradniku portala “Bujanovačke” Jetonu Ismaliju nasilnici su upali u kuću i pretili smrću njemu i njegovoj porodici, a uredniku Televizije N1 Branislavu Šovljanskom isečena je guma na privatnom automobilu, u Beogradu, u blizini stana u kojem živi. Osim toga, urednik Sandžačke televizije iz Novog Pazara Salahudin Fetić fizički je napadnut, a tokom proteklog vikenda pretnje smrću, pozivi na linč i gnusne uvrede upućene su preko društvenih mreža glavnom uredniku N1 Jugoslavu Ćosiću i novinarki ove televizije Žaklini Tatolović, dodaju u saopštenju.\n“Položaj nezavisnih medija i novinara u Srbiji je veoma loš već nekoliko godina, uz negativan trend. Od početka pandemije i uvođenja vanrednog stanja u martu, situacija poprima dramatične razmere i mi beležimo značajno povećan porast broja pritisaka i napada na novinare u odnosu na prošlu godinu. Nažalost, mnogi slučajevi ostaju nerazjašnjeni, a većina nikada nikada ne dobije sudski epilog, odnosno počionici ostaju nepoznati ili se provuku bez ikakvih sankcija”, ističe predsednik NUNS-a Željko Bodrožić.\nSudske kazne moraju biti primerene ogromnoj društvenoj opasnosti koju napadi na novinare sa sobom nose, odnosno njima mora biti poslata jasna poruka da su takva dela kažnjiva i da država ima ozbiljnu nameru da se obračuna sa nasilnicima, dodaju.\nUkoliko se to ne desi, s pravom ćemo smatrati da nadležni državni organi, svesno ili nesvesno, podstiču napade na profesionalno i nezavisno novinarstvo, zaključuje se u saopštenju NUNS-a.


Vatreni obračun na Grbavici i Dolac Malti\nU sarajevskim naseljima Grbavica i Dolac Malta jutros je došlo do pucnjave iz automobila u pokretu.\nPrema informacijama kojima raspolaže MUP Kantona Sarajevo, osobe iz vozila marke "golf" plave boje su iz vatrenog oružja pucale na automobil "bmv" sive boje.\nRepublici Srpskoj i Federaciji BiH /FBiH/ danas će biti pretežno sunčano i toplije vrijeme.\nUhapšene tri osobe zbog masakra nad zarobljenicima VRS\nStrane investicije zavise od konkurentnosti\nMinistar spoljne trgovine i ekonomskih odnosa BiH Mirko Šarović smatra da je u BiH neophodno mijenjati zakonodavstvo u oblasti konkurentnosti na svim nivoima, ako zaista postoji želja da ovaj prostor bude privlačan za strane investicije.\nSDS i PDP zajedno na lokalnim izborima\nPDP i SDS će na narednim lokalnim izborima imati zajedničke kandidate za načelnike u svim opštinama kako bi se snažno suprotstavili SNSD-u, DNS-u i SP-u, rekao je potpredsjednik PDP-a Dragiša Delić.\nDelić je na konferenciji za novinare u Istočnom Sarajevu rekao da će PDP nastaviti saradnju sa SDS-om, kao i pripreme za lokalne izbore 2016. godine.\n"Cilj nam je da na lokalnom nivou preuzmemo sve opštine", istakao je on.\nPritvor za pomoćnika ministra\nOdlučni da se suprostavimo terorizmu\nPredsjednik Republike Srpske Milorad Dodik izjavio je da je Srpska odlučna da se suprotstavi terorizmu i da na to ukazuje i policijska akcija "Ruben" koja je uspješno provedena.\nBez saglasnosti o pravilima za utvrđivanje stalnog stanovništva\nDirektor Zavoda za statistiku Republike Srpske Radmila Čičković izjavila je da je sačinjena baza podataka popisa stanovništva, domaćinstava i stanova 2013. godine u BiH, ali da među statističkim institucijama još nema saglasnosti u vezi sa pravilima za utvrđivanje stalnog stanovništva u BiH.\n"Baza podataka je urađena i sada treba da se na nju primijene sva pravila koja treba da izvedu stalnog stanovnika", rekla je Čičkovićeva.\nBezbjednosni kontekst opredijeliće budućnost BiH\nPredsjednik Vlade Republike Srpske Željka Cvijanović rekla je da na sastanku sa evropskim komesarom za susjedsku politiku i pregovore o proširenju Johanesom Hanom želi da čuje na koji način se posmatra cijeli bezbjednosni kontekst u BiH, pošto je u ovom momentu očito da će to opredijeliti kako će izgledati budućnost BiH.\nIvanić otputovao u Moskvu\nPredsjedavajući Predsjedništva BiH Mladen Ivanić otputovao je u Moskvu, gdje će prisustvovati obilježavanju 70 godina od pobjede nad fašizmom.\nMinistar pravde Republike Srpske Anton Kasipović izjavio je Srni da je na današnjem sastanku sa resornim ministrima BiH i Federacije BiH razgovarano o usvajanju strategije pravde i borbi protiv kriminala, te da je tom prilikom ponovio stav Srpske da nema pristajanja na bilo kakav prenos nadležnosti sa entiteta na nivo BiH.


Izvor: NoviMagazin.rs, 17.Feb.2019, 15:09 (ažurirano 02.Apr.2020.)\n"Želim jasno da naglasim. Te teme nema. Poljska je tu potpuno bezbedna. Poljska je bila žrtva a ne dželat. I pre svega, Nemačka je ta koja nije nikada isplatila kompenzaciju Poljskoj za štete koje je prouzrokovala zločinačka politika Trećeg Rajha", kazao je Moravjecki u intervjuu poljskoj državnoj >> Pročitaj celu vest na sajtu NoviMagazin.rs << agenciji PAP.\nPotpredsednik SAD Majkl Pens tokom razgovora sa Moravjeckim tokom posete Varšavi prošle nedelje ponovo je pokrenuo pitanje vraćanja otete i opljačkane a nakon rata nacionalizovane jevrejske imovine naslednicima koji često imaju američko državljanstvo ili kada naslednika nema onda fondacijama u korist Jevreja koji su preživeli Holokaust.\n"Nagovaram naše prijatelje da pođemo napred u rešavanju kompleksne restitucije privatnog vlasništva", kazao je u petak u Varšavi Pens.\nMoravjecki je u intervju kazao da je Pensu objasnio da je ideja da bi Poljska mogla da vraća ili plaća odštetu za imovinu koju su Jevrejima zaplenili Nemci zasnovana na suštinskom nesporazumu, jer je Poljska sa SAD davno sklopila sporazum kojim je oslobođena te odgovornosti.\n"Poljska je bila žrtva i Nemačke i Sovjetskog Saveza. Nemci su uništili našu zemlju, hteli su da pobiju gotovo ceo poljski narod a ostale da pretvore u roblje. Mi smo ti koji imaju pravo da traže odštetu. Pitanje vraćanja imovine američkim državljanima jevrejskog porekla je kompletno regulisano. Imamo sa Amerikom sporazum koji nas oslobađa te odgovornosti", rekao je Moravjecki.\nPoljski premijer procenio je štete od nemačke okupacije prema preliminarnim procenama na 650 do 700 milijardi dolara, ne računajući tu neprocenjive žrtve, kao gubitak života šest miliona Poljaka, od toga najmanje polovine poljskih Jevreja i milione Poljaka odvučene na prinudni rad u Nemačku.\nPoljska je nakon pada komunista vratila i vraća otetu imovinu jevrejskim udruženjima i verskim zajednicama, a od 1997. godine to čini posebna komisija.\nZa opljačkanu i silom arizovanu privatnu imovinu Jevreja Poljska, posebnu onu za koje više ne postoje naslednici, Poljska računa da kada su u pitanju američki Jevreji, da je obavezu odštete preuzela američka administracija od potpisivanja sporazuma 1960. godine a kada je reč o restituciji odbija da Jevreji dobiju poseban položaj, drugačiji od Poljaka.\n"Nijedan (poljski) sud koji vraća imovinu ne proverava da li je ta osoba Jevrejin ili ne. Ne možemo da prihvatimo nametnutu podelu da se prema poljskim građanjima jevrejskog porekla postupa bolje. Ne bi bilo fer prema drugima", kazao je proletos povodom te jabuke razdora Varšave sa saveznikom u Vašingtonu oko restitucije jevrejske imovine šef poljske diplomatije Jacek Čaputovič.\nPrema nekim nezvaničnim procenama oteta i uništena jevrejska imovina bi mogla da predstavlja skoro polovinu sume ukupnih šteta o kojima je govorio Moravjecki.\n"Rekao sam Pensu da Nemačka nikada nije platila Poljskoj za svoje zločine. Umesto odštete dobili smo članstvo u komunističkom bloku. U ratu smo izgubili sve što je najvažnije - ljude, teritoriju, imovinu i budućnost", rekao je danas Moravjecki.


25.06.2018. 07:08h 25.06.2018. 07:08h\nNekoliko lidera EU podržalo je plan za uspostavljanje prihvatnih centara u severnoj Africi i na Balkanu za migrante. Premijer Grčke Aleksis Cipras pozvao je na reviziju evropskog sistema azila kako bi teret koji stvaraju izbeglice bio pravičnije raspodeljen, istovremeno se usprotivivši predloženom uspostavljanju izbegličkih prihvatnih centara "zatvorenog tipa", koji bi se nalazili izvan EU.\nLideri 16 od 28 država članica EU koji su se odazvali pozivu predsednika Evropske komisije |an-Kloda Junkera da prisustvuju današnjem mini-samitu u Briselu, prema oceni AP, preživeli su "iskrene razgovore" na ovom hitnom sastanku o imigraciji.\nAgencija navodi da je mini-samit zaključen pod oblandom zajedničkog cilja dok se Evropska unija sprema za sedmicu koja bi potencijalno mogla da bude od životnog značaja po njeno jedinstvo, pošto se u četvrtak održava samit na kojem će učestvovati sve zemlje članice EU.\nNemačka kancelarka Angela Merkel izjavila je da je na današnjem samitu 16 zemalja EU stvoreno "mnogo dobre volje" za razgovore o neslaganjima unutar Unije koja se tiču migracija.\nOna je kazala da su se učesnici samita složili da spoljne granice Evrope treba da budu bolje zaštićene kako bi se sprečilo da ih ljudi ilegalno prelaze i naglasila da bi "sve zemlje trebalo da podele teret" u vezi sa migrantima.\nAP navodi da su se lideri nekoliko zemalja EU pridružili Italiji i Francuskoj u podršci ideji formiranja centara u Africi, u kojima bi se proveravali tražioci azila pre nego što bi krenuli ka Evropi.\nNavodi se da je premijer Sspanije izjavio da su današnji razgovori bili "iskreni i otvoreni", ali je dodao i da "nemamo nikakve konkretne posledice niti zaključke".\nItalijanski premijer Đuzepe Konte izjavio je da je "odlučno zadovoljan" sastankom u Briselu.\n"Dali smo pravi smer aktuelnoj debati. Vidimo se u četvrtak", poručio je Konte na Tviteru.\nItalija je na mini-samitu predstavila plan kojim tvrdi da su aktuelna pravila EU vezana za azil zastarela i paradoksalna i njime poziva zemlje Unije da prihvate svoj deo ekonomskih migranata koji ulaze u blok ili da dobiju manje novca od Brisela.\nAP podseća da su četiri države članice EU iz istočne Evrope odbile učešće na današnjem sastanku, a da Merkelovoj i predsedniku Francuske Emanuelu Makronu ostaje nešto nade da će uspeti da okupe svih 28 zemalja članica oko zajednickog plana za imigrante na predstojećem velikom samitu u Briselu.\n"Neki pokušavaju da iskoriste situaciju u Evropi da stvore političke tenzije i poigravaju se strahom. Ne smemo da se prepustimo tome. Kada neko ima prava na zaštitu i azil, mi trebalo to da omogućimo", poručio je Makron.\nAP navodi da deluje da je EU, ohrabrena sporazumom sa Turskom kojim je broj ljudi koji dolaze preko te zemlje smanjila za 97 odsto od 2015. godine, sada spremna da zeleno svetlo da otvaranju centara za proveru u Alžiru, Egiptu, Libiji, Maroku, Nigeru i Tunisu, a da se razgovara i o uspostavljanju centara za prihvat migranata u Albaniji.\nNavodi se da je Makron kazao da će "metod koji ćemo usvojiti" uključivati "direktnu saradnju sa zemljama tranzita i porekla koje se nalaze van Evropske unije".\nAP prenosi da je Makron pomenuo Libiju, koju agencija naziva glavnom odskočnom tačkom ka Evropi, kao i druge afričke zemlje i Balkan.\nFrancuski predsednik je, primetivši da se broj dolazaka migranata značajno smanjio, naveo da je u pitanju "politička kriza koju Evropa i Evropska unija uglavnom proživljavaju danas".\nCipras protiv izbegličkih prihvatnih centara van EU\nPremijer Grčke Aleksis Cipras pozvao je na današnjem mini-samitu čelnika 16 od ukupno 28 država članica EU na reviziju evropskog sistema azila kako bi teret koji stvaraju izbeglice bio pravičnije raspodeljen, istovremeno se usprotivivši predloženom uspostavljanju izbegličkih prihvatnih centara "zatvorenog tipa", koji bi se nalazili izvan EU.


23/11/2020 - Dnevnik Juga\nHome / 2020 / новембар / 23\nIna Dendić 23/11/2020\tDRUŠTVO, Korona Virus, Leskovac 0\nPrema poslednjim podacima iz Kovid bolnice Leskovac, u ovoj ustanovi je trenutno hospitalizovano 81 pacijenata. Od ovog broja 52 pacijenta su pozitivna na korona virus. Jedan pacijent je upućen u KC Niš, a jedna pacijentkinja stara 76 godina iz okoline Leskovca je preminula od posledica ovog virusa. Na kiseoniku je …\nNa današnjoj 40. Sednici gradskog štaba za vanredne situacije donet je predlog mera i nalog za rigorozno poštovanje i pojačanu kontrolu sprovođenja svih propisanih mera. Tim povodom gradonačelnik Leskovca i komandant gradskog štaba izneo je podatak o broju zaraženih kao i to da je situacija u našem gradu nepovoljna sa …\n„Iako je situacija sa koronom u poslednjoj nedelji ozbiljna, školstvo i predškolske ustanove u Leskovcu rade uobičajeno, po redosledu kako je određen na početku proglašenja epidemije u našem gradu – kazala je na današnjoj Sednici kriznog štaba načelnica školske uprave za Jablanički i Pčinjski okrug Marina Ilić. „Od 12-22 novembra …\n„Kako bismo izbegli slanje pacijenata sa težom kliničkom slikom u KC Niš, za dva dana smo formirali respiratorni centar koji će imati 15 respiratora – kazao je na današnjoj sednici Kriznog štaba Nrbojša Dimitrijević direktor OB Leskovac. Direktor je dodao da u ovom piku pandemije očekuje veću smrtnost u našem …\nDnevnik Juga 23/11/2020\tDRUŠTVO, Leskovac, POLITIKA 0\nUdruženje građana „I Ja se Pitam“ poziva gradsku vlast da se izjasni, na koji način planira da organizuje javnu raspravu o budžetu. Saopštenje prenosimo u celosti: „Imajući u vidu da raste broj obolelih od virusa COVID 19, mi kao zainteresovani građani tražimo od vlasti da javno objavi predlog budžeta za …


Plaza Centers je specijalizovana kompanija sa velikim iskustvom u razvoju, vođenju i izdavanju u zakup šoping i zabavnih centara širom cele centralne i istočne Evrope. Jedan takav centar pravi se i u srcu Beograda u ulici Kneza Miloša 90-92.\nBelgrade Plaza će se sastojati od luksuznog hotela sa pet zvezdica koji će sadržati najmoderniji konferencijski centar, deluks spa, restorana na vrhu sa idiličnim pogledom na Beograd od 360 stepeni, šoping centra sa isključivo ekskluzivnim brendovima iz sveta mode i od modernog poslovnog tornja. Samo nekoliko stotina metara od kapije koja povezuje Evropu i Bliski istok, Belgrade Plaza je takođe smeštena tako da ima na lak pristup Novom Beogradu, centru grada i skretnici ka većini beogradskih opština. Ovaj deo grada je pružio dom i stranim ambasadama, vladi Srbije i Ministarstvu finansija, kao i gradskom sajmu i budućoj glavnoj železničkoj stanici. Dobitna kombinacija arhitektonskog stila, enterijera sa stilom i idealne lokacije čini Belgrade Plazu Draguljem Beograda.\nBelgrade Plaza zaposliće preko 3.000 radnika a investicija gradnje će preći 45 miliona evra. Ovakav projekat je izuzetno važan ne samo za Beograd već i celu Srbiju.\n#belgrade plaza #gradnja #plaza beograd #plaza centers serbia\nPored usca i delte samo mi treba jos ovo!\nS.e.r.e. mi se od investicija u Beogradu koje nisu vazne samo a Beograd vec i za cewlu Srbiju… Aha, Dragan iz Vladicinog Hana ce zivoti bolje, a mozda ce i posao dobiti u okviru Belgrade Plaze!


Poštovani, molim Vas da mi pojasnite rečenicu: "Tužbe se mogu podneti u subjektivnom roku od 30 dana od dana saznanja za nastalo smetanje državine i učinioca, a najkasnije u roku od 1 godine od nastalog smetanja. Oba roka su prekluzivna." Da li to znači da smetanje poseda može da se prijavi i nakon 30 dana od dana kada je smetanje izvršeno? Hvala puno\nPoštovani, molim Vas da mi pojasnite rečenicu: „Tužbe se mogu podneti u subjektivnom roku od 30 dana od dana saznanja za nastalo smetanje državine i učinioca, a najkasnije u roku od 1 godine od nastalog smetanja. Oba roka su prekluzivna.“ Da li to znači da smetanje poseda može da se prijavi i nakon 30 dana od dana kada je smetanje izvršeno? Hvala puno\nSubjektivi rok– teče od dana kada ste vi saznali za smetanje (primetili da je komšija isekao ogradu, istovario građevinski materijal u vaše dvorište itd.).\nObjektivni rok– teče od dana kada je smetanje nastalo (kada je komšija isekao ogradu, istovario građevinski materijal u vaše dvorište itd.). Protekom ovog roka ne može se više zahtevati sudska zaštita, bez obzira na činjenicu da ste vi saznali za smetanje tek posle 18 meseci.\nDakle, ukoliko nije proteklo 30 dana od dana kada ste za smetanje saznali i 1 godina od dana kada je smetanje nastalo, možete zahtevati sudsku zaštitu.


Moratinos i Stajnberg razgovarali sa liderima BiH stranaka\nMinistar spoljnih poslova predsedavajuće EU, Španije, Migel Moratinos i zamenik državnog sekretara SAD Džejms Stajnberg (James Steinberg) razgovarali su danas u Sarajevu sa predstavnicima političkih partija u BiH.\nPredsednik Stranke demokratske akcije (SDA) Sulejman Tihić je poručio Stajnbergu i Moratinosu da bi pregovore o ustavnim promenama trebalo početi posle izbora u BiH jer njeni lideri "nisu spremni da prave kompromise".\nPredsednik Saveza nezavisnih socijaldemokrata (SNSD) Milorad Dodik je potom izjavio da je sastanak bio dobar i konstruktivan, i da SAD i EU podržavaju BIH na njenom putu ka evroatlantskim integracijama.\nDodik je rekao da je Stajnbergu i Moratinosu kazao da je njegova stranka protiv slanja vojnika u BiH Afganistan u sastavu turskog kontingenta zbog "jednostranog navijačkog raspoloženja Turske kada se radi o BiH".\nPredsednik Hrvatske demokratske zajednice (HDZ) BiH Dragan Čović rekao je posle sastanka da je zamolio američkog i evropskog\nzvaničnika da se pristupi izmeni Ustava BiH odmah po održavanju izbora u oktobru.\nPredsednik Socijaldemokratske partije (SDP) BiH Zlatko Lagumdzzija rekao je da je ohrabren danassnjim razgovorom.\nStajnberg i Moratinos će o detaljima sastanka sa političkim predstavnicima BiH govoriti danas na konferenciji za novinare u Sarajevu u 17 sati.


Vulin: Locirano 19 adresa sa kojih su stizale dojave o bombama\nMinistar unutrašnjih poslova Aleksandar Vulin izjavio je danas da je prethodnih dana locirano 19 adresa sa kojih su stizale dojave o bombama, ali da ima više stotina napada svakog dana i da je jedan deo pronađen.\n"O tome smo obavestili naše partnere i u međunarodnoj policijskoj zajednici, ali i bilateralno smo se obratili zemljama sa čijih teritorija su dolazili ovi napadi", rekao je Vulin za TV Pink, saopštio je MUP.\nVulin je naveo da nije moguće otkriti svaki od tih napada, ili je moguće uz puno novca, što nije problem, ali potrebno je jako puno vremena.\n"To se radi preko više stotina hiljada različitih servera. Zato je potrebno puno vremena, osim ukoliko oprema koja je korišćena za napad ne bude odmah nakon njega i uništena, tako da dođete do zida. Dođete do adrese, ali ne možete da dođete do računara, ne možete da dođete do sprave sa koje je to urađeno koju biste mogli povezati sa nekom osobom", kazao je Vulin.\nOn je naveo da pretnje stižu sa raznih strana i iz raznih zemalja, dodavši da je jedna stigla iz Gambije, kao i da su preteće poruke prethodnih dana slali i pojedini građani Srbije.\n"Uhapsili smo šest maloletnika, naših državljana koji su dojavljivali pretnje o postavljenim bombama. Bilo im je baš simpatično i duhovito. Kad smo ih pronašli, pitali smo ih zašto su to radili, a oni kažu - ne znamo. Onda imate psihopate, naše državljane koje smo takođe privodili, jedan je hospitalizovan", kazao je Vulin i zamolio građane da pomognu policiji, da ne otežavaju.\n"Nije dosta što nas napadaju iz centara za hibridno ratovanje, nije dosta što se to radi planski i organizovano. Ovo je eskalacija napada kakva nije zabeležena u svetu kada je u pitanju jedna zemlja i samo nam fale i naši državljani koji misle da je to jako duhovito i pametno", rekao je Vulin.


Zaokret Italije prema EU koji će ojačati protubriselske snage -- Gospodari lutaka -- Sott.net\nZaokret Italije prema EU koji će ojačati protubriselske snage\nČet, 29 Kol 2019 18:15 UTC\nSa novom koalicijom u kojoj su Pokret "Pet zvezda" i Demokratska partija, došlo je do kapitulacije dosadašnje Vlade i preobrazbe italijanske politike koju je do sada vodio Pokret "Pet zvezda", kaže Slobodan Janković iz beogradskog Instituta za međunarodnu politiku i privredu.\nPre skoro dve nedelje, zbog sukoba u koaliciji koju su činili Pokret "Pet zvezda" i Liga, lider Lige i ministar unutrašnjih poslova Mateo Salvini tražio je glasanje o poverenju Vladi. Da bi to glasanje bilo izbegnuto, lideri Pokreta "Pet zvezda" Luiđi di Majo i Demokratske partije Nikola Cingareti postigli su dogovor o formiranju nove Vlade pod predsedništvom dosadašnjeg premijera Đuzepea Kontea.\nZvezda u zalasku\nNastao kao opozicija sistemu, ponajviše kao opozicija levici, koja je zastupljena kroz Demokratsku partiju (koja je nastala kao unija bivših komunista i delova levih demohrišćana), Pokret "Pet zvezda", prema Jankovićevim rečima, ulazeći u koaliciju sa svojim dojučerašnjim ljutim protivnicima, gubi svoj identitet i šansu da na duži rok predstavlja značajnu političku snagu u Italiji.\n"Može da se očekuje nastavak stare, prethodne politike, koja je na liniji Brisela, uz neke kozmetičke izmene. Demokratska partija je jasno rekla da nema nameru da menja svoju politiku i da su tu da vrate Italiju u okvire briselske Evrope. To stalno ističu. Ne vidi se neka velika opozicija tome od strane Pokreta 'Pet zvezda', koji samim tim što su izašli iz Vlade, a nisu tražili izbore kao Liga, nego su odlučili da ostanu u Vladi, nemaju snage za neke veće kompromise. Jedino što mogu je da traže što veće učešće u vlasti", smatra Janković.\nRascep na brzoj pruzi\nOtvoreno pitanje je, dodaje on, hoće li nova Konteova Vlada trajati do, kako je najavljeno, 2023. godine, kada bi trebalo da se održe novi redovni izbori, ili će, usled neke nove krize ili zbog nepoverenja koje većina italijanskih birača gaji prema novoj Vladi, posle nekog vremena biti raspisani novi izbori.\nFormalan razlog za raspad Vlade Italije, prve koju su formirale vansistemske stranke Liga (nekadašnja Liga za sever) i Pokret "Pet zvezda", bilo je neslaganje oko realizacije velikog infrastrukturnog projekta — brze pruge koja je trebalo da poveže dolinu Loare u Francuskoj sa trenutno najvećom mediteranskom lukom Đenovom (prošle godine, Đenova je po tonaži istovarene robe pretekla Marsej).\nDok je Liga smatrala da projekat treba da bude realizovan, Pokret "Pet zvezda", u čijem se programu puno polaže na zaštitu životne sredine, smatra da od projekta treba odustati jer šteti životnoj sredini.\nSuštinski, kaže Janković, konstantan rast popularnosti Lige i pritisak neformalnih nosilaca moći i Nemačke i Francuske na Italiju, uzrokovali su pad Vlade.\n"Ti pritisci su se ogledali, na primer, na taj način što su obarali vrednost italijanskih obveznica i tako pravili prikaz ekonomskih slabosti Italije, nastojeći da ucene Vladu Italije da se vrati na puteve Brisela i na sve ono što je briselska evrokratija zacrtala — da Italija nastavi da prima migrante iz Afrike i da ne nastavlja da razvija politike koje su utemeljene na suverenosti i odbrani nacionalnog interesa, nego da više gleda šta je interes birokrata u Briselu", ističe Janković.\nZa to vreme, popularnost Lige i dalje raste, dodaje naš sagovornik. Toj partiji, kao opozicionoj, biće otvorene mogućnosti da još jače naglašava svoju antibriselsku politiku i da na taj način dodatno jača svoju poziciju pred naredne izbore.


25/04/2020 - Dnevnik Juga\nPočetna / 2020 / април / 25\nDnevna arhiva: 25/04/2020\nEpidemiolog dr Darija Kisić Tepavčević izjavila je danas da će u narednom periodu do izražaja doći individualna odgovosnost sa sopstveno zdravlje. Ona je preporučila građanima da izbegavaju teretane i fitnes centre, i da vežbaju na otvorenom i istakla da će svi frizerski saloni morati da rade na zakazivanje i uz …\nPočela isporuka paketa pomoći za niške penzionere\nDnevnik Juga 25/04/2020\tDRUŠTVO, Niš 0\nU Nišu je počela isporuka paketa za niške penzionere čija su primanja manja od 30 000 dinara. Grad je za ovu namenu opredelio 100 miliona dinara, a za distribuciju su zadužene Gradske opštine i njihovi volonteri.\nMinistar Zoran Đorđević i predsednik opštine Medveđa Nebojša Arsić najavili početak gradnje kuće za dvanaestočlanu porodicu u selu Retkocer\nAdministrator 25/04/2020\tDRUŠTVO, Medvedja 0\nMinistar za rad, zapošljavanje, boračka i socijalna pitanja u Vladi Republike Srbije Zoran Đorđević obišao je danas u selu Retkocer, u opštini Medveđa, dvanaestočlanu porodicu, koja živi u teškim uslovima. Ovoj porodici, koja ima desetoro dece, kuća će biti sagrađena prema Memorandumu o saradnji, koji su potpisali Đorđević i autor …\nUlica Kralja Vukašina dobila potpuno novi izgled\nJoš jedna niška ulica dobila potpuno novi izgled. U ulici Kralja Vukašina kod muzičke školezamenjena je kompletna kanalizaciona i vodovodna mreža, a danas je završeno i asfaltiranje kolovoza i trotoara. \nPuna plata za pripadnike MUP-a koji odsustvuju s posla zbog koronavirusa\nDnevnik Juga 25/04/2020\tDRUŠTVO, Korona Virus, Leskovac, Niš, Vranje 0\nPripadnici MUP-a koji privremeno odsustvuju sa posla usled zaraženosti koronavirusom ili naložene izolacije ili samoizolacije primaće punu platu za taj period i važiće im sve beneficije koje imaju – saopšteno je danas iz Ministarstvo unutrašnjih poslova Vlade Republike Srbije. Ovo je predviđeno Aneksom Posebnog kolektivnog ugovora za policijske službenike, koji …


"BALKANSKA ČETVORKA" UMESTO NATO: Sa Srbijom na čelu, a Rusija kao najveća podrška bezbednost na Balkanu! | Vestinet.rs\nPočetna AKTUELNO\t„BALKANSKA ČETVORKA“ UMESTO NATO: Sa Srbijom na čelu, a Rusija kao najveća podrška bezbednost na Balkanu!\nŽeleznjak je napomenuo da je tokom ove godine potpisano 16 deklaracija i memoranduma posvećenih tom pitanju, i to sa 10 partija iz pomenute četiri zemlje, a Državna duma je 22. juna u svome Obraćanju pozdravila inicijativu političara „Balkanske četvorke“ koja bi trebalo da postane temelj arhitekture regionalne bezbednosti.\n„Ako rukovodstvo EU u donošenju odluka vezanih za razvoj ove integracione tvorevine ne postane svesno prioriteta nacionalnih interesa zemalja-članica i zemalja-kandidata, uključujući i balkanske zemlje, onda i sama budućnost EU može biti ozbiljno dovedena u pitanje“, upozorio je u autorskom tekstu za „Rusku reč“ Železnjak, koji je i zamenik sekretara Generalnog saveta partije „Jedinstvena Rusija“.\nOn je naglasio da su kriza ekspanzije NATO-a i kontroverzna politika EU na Balkanu faktički uslovile pojavu sopstvenog regionalnog projekta, koji u Srbiji podržava vladajuća Srpska napredna stranka, kao i njen koalicioni partner Srpska narodna partija, uz solidarnost DSS-a i „Dveri“.\n„Političari iz Republike Srpske u tom projektu vide perspektivu za stabilno funkcionisanje konfederacije BiH i razvoj saradnje zasnovane na uzajamnom poštovanju i uvažavanju prava njenih entiteta i državotvornih nacija“, navodi Železnjak.\n„Uz sve rečeno treba dodati da su predstavnici Crne Gore najaktivniji moderatori ovog projekta, s obzirom da je Crna Gora u sadašnjoj situaciji više od drugih zemalja ‘Balkanske četvorke’ ugrožena ekspanzijom NATO-a“, ističe Železnjak, podsećajući da su ideju o formiranju geopolitičkog prostora vojno neutralnih suverenih država na Balkanu, koji bi obuhvatio Srbiju, Crnu Goru, Makedoniju i BiH, prvi put početkom ove godine izneli crnogorski političar Milan Knežević i njegov srpski kolega Nenad Popović.\nGovoreći o saradnji Rusije sa evropskim državama koje nisu članice vojnih alijansi, Železnjak je rekao da je prvi put u istoriji savremene Rusije predsednik Vladimir Putin definisao u Koncepciji spoljne politike član 69, koji predviđa poštovanje „izbora evropskih država koje nisu članice vojnih alijansi“ i koje „daju stvarni doprinos bezbednosti i stabilnosti u Evropi“, kao i spremnost Rusije „za konstruktivnu i svestranu saradnju sa njima“.\n„Ta odredba se u punoj meri odnosi na našu saradnju sa odgovornim patriotskim snagama Srbije, Crne Gore, Makedonije i BiH, i na pružanje podrške temi vojne neutralnosti ‘Balkanske četvorke’ na međunarodnom nivou, između ostalog i u saradnji sa novom američkom administracijom“, ističe Železnjak.\nOn je odbacio pokušaje nekih kritičara da rusku podršku vojnoj neutralnosti na Balkanu predstave kao pokušaj Moskve da stvori „Balkanski protektorat“, ili čak „Balkansku guberniju“, preporučivši im da obrate pažnju na istoriju Švajcarske i Austrije.\n„Zar se te države Evrope mogu tretirati kao ruski protektorati samo zato što se njihova vojna neutralnost formirala pre 200 godina uz aktivno učešće Ruske imperije i pre 60 godina uz aktivno učešće Sovjetskog Saveza“, zapitao je Železnjak.\nOn je zaključio da pouzdani mir i bezbednost na Balkanu i u evroatlantskom regionu u celini može obezbediti samo međunarodna zajednica oslanjajući se na principe nedeljivosti bezbednosti, kao i na principe ravnopravne saradnje i uzajamnog poverenja.\n(UZNEMIRUJUĆI VIDEO) ŠOK U NEMAČKOJ: Arapin udarcem nogom u leđa „gurnuo” Nemicu niz stepenice metroa!


ВРЊАЧКИ „Лове фест“ (Lovefest) – МУЗИЧКИ ФЕСТИВАЛ МЛАДИХ СВЕ ПОЗНАТИЈИ У РЕГИОНУ - Врњачка Бања\nVRNJAČKI „Love fest“ (Lovefest) – MUZIČKI FESTIVAL MLADIH SVE POZNATIJI U REGIONU\nHome > Poslovne vesti > VRNJAČKI „Love fest“ (Lovefest) – MUZIČKI FESTIVAL MLADIH SVE POZNATIJI U REGIONU\nPosted on 5. avgusta 2014. 25. marta 2015. by Milena Babić\nNajveći muzički i umetnički festival pod nazivom „Love fest“ (Lovefest) održava se ove godine od 7. do 9. avgusta u Vrnjačkoj Banji pored čuvenog banjskog jezera. Publika će moći da čuje brojne poznate bendove iz zemalja regiona i sveta. Ove godine nastupaju Erik Pridž (Eric Prydz) i Džef Milsa (Jeff Mills) , dok će se među domaćim autorima naći Kanda Kodža i Nebojša, Nikola Vranjković, Goribor, Partibrejkersi, Rambo Amadeus, Let 3.\nOsim muzike posetioci festivala imaće priliku da obiđu i „hipi market“, mesto na kojem će se okupiti mladi dizajneri iz svih krajeva Srbije.\nZa sve ljubitelje sporta postoji i kutak za sport, pa će posetioci moći da se oprobaju u penjaju uz veštačku stenu. Posetioci Festivala ljubavi, koji u kamp dođu već 6. avgusta, moći će da pogledaju provokativni dokumenatrni film „Fuck for forest”, poljskog režisera Mihala Marčaka.\nPosetioci će imati priliku da budu deo #floodoflove (#floodoflove) akcije Fonda B92 i Lovefesta. Svi zainteresovani koji kupe narukvicu sa natpisom #floodoflove (#floodoflove) pomoći će obnovu dva vrtića predškolske ustanove u Paraćinu, koji su potpuno uništeni u poplavama.\nLovefest (Lovefest) je autentična kulturna manifestacija Vrnjačke Banje, koja promoviše muziku, umetnost i urbanu kulturu mladih u Srbiji. Festival je nastao 2007. godine, a za veoma kratak period postao je veoma posećen i najveći omladinski festival u centralnoj Srbiji. Festival su podržali opština Vrnjačka Banja, Ministarstvo omladine i sporta, brojni mediji i sponzori.\nSREJIĆ modna kuća


Predizborno Kosovo: Sa suda na izborne liste | Info-ks.net\n21.01.2021 u 23:35\nGrađani Kosova 14. februara biraju nove političke predstavnike na prijevremenim parlamentarnim izborima, ali se za sada ne zna da li će kandidatura za 47 osoba biti potvrđena.\nPolitičke stranke na Kosovu, koje su predale liste za učešće na izborima, nisu se odrekle starog običaja da kandiduju osobe koje imaju problema sa zakonom, ocenjuje Ehat Miftaraj sa Kosovskog pravnog instituta.\nUpravo to, kaže on, dokazuje odgovor Sudskog saveta Kosova upućen Centralnoj izbornoj komisiji (CIK), u kome se navodi da od 28 političkih subjekata na Kosovu, koji treba da budu verifikovani za učešće u izbornu trku, njih 15 ima kandidate čija kandidatura nije u skladu sa Zakonom o opštim izborima, odnosno njih 47 je u poslednje tri godine osuđeno pravosanažnom presudom za neko krivično delo.\nU međuvremenu, predsednica Centralne izborne komisije Kosova Valjdete (Valdete) Daka, saopštila je u četvrtak da joj političke partije otvoreno prete a u cilju, kako navodi, onemogućavanja sprovođenja zakona i ustavnih pravila.\nKako je dodala, ona i njena porodica su zabrinuti zbog rizičnih zbivanja “bez presedana”. Nije navela ni jedno konkretno ime, niti je odgovorila na pitanje ko su oni koji joj upućuju pretnje.\nIzjava Dake je došla dan nakon što je Ustavni savet Kosova, telo koje između ostalog imenuje sudije i proverava biografije izbornih kandidata, potvrdilo da je 47 kandidata u problem sa zakonom.\nMiftaraj: 'Problematični' kandidati za biračko telo\nEhat Miftaraj u izjavi za Radio Slobodna Evropa (RSE) ocenjuje da partije i pokreti pokazuju nedostatak političke volje da građanima ponude kandidate za poslanike ili vladu “čistih ruku”.\n„To dokazuje da je za političke stranke mnogo zanimljivije nominovati kandidate pod optužnicama, koji imaju problema sa zakonom, ali mogu da donesu glasove. Sa druge strane, takvo ponašanje automatski utiče na poverenje javnosti, integritet kandidata i institucija, ali i same političke stranke. U normalnoj državi, u državi koja teži da primeni minimalne standarde dobrog upravljanja, vladavine zakona, takav pristup bi bio neprihvatljiv. Ali na Kosovu je to, nažalost, izgrađeno kao standard“, poručuje Miftaraj.\nOn podvlači da ovo nije prvi put da političke stranke na svojim izbornim listama imaju kandidate koji imaju problema sa zakonom.\nMiftaraj podseća na presudu Vrhovnog suda iz 2017. godine, prema kojoj su osobe osuđene za neko krivično delo ili sa optužnicom, imale pravo da se kandiduju za poslanika u Skupštini Kosova.\nMeđutim, kako kaže, odluka Ustavnog suda iz decembra 2020. godine menja tu praksu i postavlja nove standarde, to jest svi oni koji su u poslednje tri godine osuđeni pravosnažnom presudom za krivično delo nemaju pravo da se kandiduju za poslanike.\nFljorent (Florent) Spahija iz Kosovskog demokratkog instituta napominje da politički subjekti moraju da deluju u skladu sa zakonom koji je na snazi, a koji zabranjuje kandidaturu licima osuđenim za krivično delo u poslednje tri godine.\n„Normalno je da je presuda Ustavnog suda dala podsticaj zakonu i podstakla stranke da ga sprovode. Verujem da će CIK sprovoditi odluku Ustavnog suda (prilikom verifikacije) u skladu sa preporukama tog suda i u skladu sa zakonom“, kaže Spahija.\nKakvi su stavovi stranaka na Kosovu?\nCentralna izborna komisija je već najavila da će Kancelarija za registraciju političkih partija i njihovo potvrđivanje dati preporuke za odobravanje ili odbijanje učešća političkih subjekata i kandidata na predstojećim izborima.\nOve preporuke će, zatim, biti predstavljene na sastanku CIK-a, a proces potvrđivanja kandidatura traje do petka, 22. januara.\nLider Pokreta Samoopredeljenje Aljbin Kurti i još neke od njegovih stranačkih kolega, Aljbuljena Hadžiu (Albulena Haxhiu), Faton (Topalli) Topali i Donika Kadaj-Bujupi, osuđeni su 2018. godine na uslovne kazne zbog bacanja suzavca u Skupštini Kosova.\nKurti je 21. januara rekao da je on "nosilac liste" ispred Pokreta Samoopredeljenje.\n„Ja sam nosilac liste, poštujem i striktno se pridržavam Ustava i zakona koji štite prava svih nas i svakog od nas“, rekao je Kurti.\nKandidat za premijera iz redova Demokratskog saveza Kosova i aktuelni predsednik Vlade na dužnosti Avdulah (Avdullah) Hoti, rekao je lokalnim medijima da će kandidati za poslanike sa njihove liste biti uklonjeni ukoliko CIK utvrdi da je neki od njih u poslednje tri godine prvosnažno osuđen za krivično delo.\n"Verujem da bi sa svima trebalo da se postupa jednako, bez obzira ko su ti ljudi. Zakon je isti za sve i svi će se pridržavati pravila“, rekao je Hoti.\nIsto to su poručili i zvaničnici Demokratske partije Kosova (DPK). Portparol te stranke Avni (Bytyqi) Bitići je u pisanom odgovoru za RSE naveo da je “zakonska obaveza stranaka da sa liste povuku kandidate koji eventualno imaju problema sa zakonom”.\nUstavni sud, poslednja instanca za žalbu?\nPolitička partija ili kandidat, koji ne bude verifikovan, može da podnese žalbu Izbornom panelu za žalbe i predstavke (IPŽP). Slučaj može da ode i na Vrhovni sud ako je strana nezadovoljna odlukom Izbornog panela za žalbe i predstavke.\nStručnjak iz oblasti prava Ehat Miftaraj navodi da se nezadovoljne strane mogu obratiti ponovo Ustavnom sudu ukoliko njihove žalbe ne uvaži Vrhovni sud Kosova.\n„Nakon odluke Vrhovnog suda, ovi kandidati imaju pravo da se obrate Ustavnom sudu i taj sud može dati konačni epilog šta se podrazumeva poslednjom odlukom koju je objavio i na neki način da objasni javnosti šta je bio cilj i koje kategorije ne mogu da se kandiduju (na izborima) na osnovu najnovije odluke“, kaže on.\nSličnog mišljenja je i Fljorent Spahija iz Kosovskog demokratskog instituta.\n„Ustavni sud može da deluje, da se utvrdi da li su prekršena ljudska prava ili je u suprotnosti sa poglavljem o ljudskim pravima i koje je pravo na izbor i pravo na glasanje. Dakle, to je poseban član u Ustavu koji vam omogućava da budete birani i da birate. U tom smislu može da se podnese žalba Ustavnom sudu”, napominje Spahija.\nInače, period žalbi i odluke u vezi verifikacije kandidata za poslanike u Skupštini Kosova biće zaključen 31. januara, dok će 1. februara biti obavljen žreb za rangiranje političkih subjekata na izborima 14. februara.\nIzbori 2021Ustavni sudCentralna izborna komisija\nUz glasove iz inostranstva CIK: Konačni rezultati izbora početkom sljedeće sedmice\nSlobodna volja Osmani: Uvjerena sam u podršku poslanika LDK za moj predsjednički mandat\nKonačni rezultati Elezi: Za vikend počinje prebrojavanje uslovnih i glasova iz dijaspore


Obedska bara: Specijalni rezervat prirode atraktivan za bečejske đake | Portal Moj Bečej - Bečejske opštine iz ugla građana!\nObedska bara: Specijalni rezervat prirode atraktivan za bečejske đake\nUčenici viših razreda četiri bečejske osnovne škole krenuli su na besplatne edukativne ekskurzije, a destinacija je Obedska bara u Sremu.\nĐaci OŠ „Zdravko Gložanski“ prvi su bili na redu, a potom su dečaci i devojčice iz bečejske OŠ „Šamu Mihalj“, u pratnji nastavnika, posetili Obedsku baru. Organizatori akcije su Odsek za zaštitu životne sredine Opštinske uprave Bečej, Kancelarija za mlade opštine Bečej i Ekološka mreža „Panonika“.\nNije ovo prvi put da đaci bečejskih škola, uz pomoć pomenutih organizacija, upute na ovakva edukativna putovanja. – Treći put organizujemo seriju putovanja i upoznavanja sa prirodnim bogatstvima. Počeli smo sa ekskurzijama i posetama „draguljima“ u našoj opštini.\nOvog puta je na redu Obedska bara, a kako smo primetili u pitanju je možda i najatraktivnija destinacija do sada, rekao nam je Dane Mandić, koordinator Kancelarije za mlade opštine Bečej.\nU programu posete atraktivnoj destinaciji planirano je prikazivanje filma o Obedskoj bari, šetnja rezervatom i vožnja katamarom, koja će, po svemu sudeći, biti najzanimljiviji deo čitave priče. Učestovaće sve osnovne škole u najvećoj potiskoj opštini u ovoj akciji, a u ekspediciji su đaci koji učestvuju u školskim sekcijama.


Vučević: SNS tražila mandat za sastav nove vlade – N1 Info – Agro-Hemik\nVučević: SNS tražila mandat za sastav nove vlade – N1 Info\nAgro-HemikIzgradnja puteva u SrbijiVučević: SNS tražila mandat za sastav nove vlade – N1 Info\n21/07/2020 / Od agro-hemik / Izgradnja puteva u Srbiji/\t0 Comments\nPotpredsednik Srpske napredne stranke Miloš Vučević izjavio je posle sastanka sa predsednikom Srbije Aleksandrom Vučićem da je lista „Aleksandar Vučić – za našu decu“ tražila mandat za sastav nove Vlade.\n„Očekujemo da Skupština bude konstituisana do 3. avgusta“, rekao je Vučević novinarima.\nOn je rekao da su njihova predviđanja da će Vlada biti formirana do septembra i da će to biti Vlada kontinuiteta u smislu politike i ekonomije.\nVučević je dodao i da su se predstavnici liste izjasnili šta misle o koalicionim partnerima sa drugih lista, ali da nemaju jedinstven stav.\n„Da li će biti drugih stranaka uključenih u Vladu, videćemo“, rekao je Vučević i dodao da su u SNS podeljena mišljenja da li treba ići sa koalicionim partnerima sa drugih lista ili ne.\nRekao je da su razgovarali o krizi izazvanoj korona virusom, izgradnji puteva i o platama do 2025. godine, navodeći da su svesni svoje odgovornosti.\nVučević je istakao da nisu pričali o personalnim rešenjima, ali da će ona biti najbolja. Predsednik PUPS Milan Krkobabić rekao je da će vreme u budućnosti zahtevati ozbiljan rad i zadatke.\nOn je penzionerima i zaposlenima u javnom sektoru poručio da će se učiniti sve da se očuvaju plate i penzije.\nPredsednik SDPS Rasim Ljajić ponovio je da nije bilo reči o personalnim rešenjima, ali da će biti promena i osveženja, te da će za 15 dana biti novi krug konsultacija posle kojeg će se znati više.\nOn smatra da svi koji su ušli u Skupštinu ne treba da uđu i u Vladu, jer je normalno da zemlja ima opoziciju u parlamentu.\n„Nemamo jedinstven stav o koalicionim partnerima“\nVučević je rekao da očekuju da će u vladi biti promena, kao i da ne postoji jedinstven stav o pitanju koalicije, navodeći da će o tome još biti reči u narednom periodu.\nVučević je nakon sastanka sa predsednikom Srbije Aleksandrom Vučićem, koji je i predsednik SNS, kazao novinarima da očekuju da Skupština Srbije bude formirana do 3. avgusta, a vlada krajem avgusta ili početkom septembra, dodajući da su to predvidjanja.\nOn je rekao da na sastanku nije bilo „personalnih rešenja“.\nPredsednik PUPS, koalicionog partnera SNS-a, Milan Krkobabić rekao je da su u prvom planu razgovora bili pokretanje i nastavak privredne aktivnosti, očuvanje zdravstvenog sistema i osetljiva pozicija Srbije danas.\nKrkobabić je naveo da je neophodno u otvorenom dijalogu doći do jedinstva.\n„Samo jedinstveni možemo da se suprotstavimo svemu ovome. Izazovi su izuzetno veliki“, kazao je on.\nPredsednik Socijaldemokratske partije Rasim Ljajić rekao je da Srbija treba spremno, sa novom vladom, da udje u pregovore za Prištinom.\nLjajić je rekao da će u narednih 15 dana biti novi krug konsultacija.


“Odbrana BiH-Igman 2020”: Ovdje je slomljen plan i kičma agresije na BiH – inmedia.ba\n0 7 Avgusta, 2020 15:01\nDefileom ratnih zastava Armije Republike Bosne i Hercegovine i MUP-a RBiH, prigodnim vjerskim programom te klanjanjem džuma-namaza na platou Ratne džamije na Igmanu, u petak je održan centralni dio 20. jubilarne manifestacije “Odbrana BiH – Igman 2020.”\nProgram je započeo učenjem odlomaka iz Kur'ana, zatim defileom ratnih zastava Armije i MUP-a RBiH uz tekbire, a prisutni su se učenjem Fatihe prisjetili svih šehida BiH, kao i nedavno preminulog federalnog ministra za boračka pitanja Salke Bukvarevića, koji je bio dugogodišnji član Organizacionog odbora manifestacije.\n“Naši prijatelji treba da znaju da Bosna ima snage da se odupre, bez obzira kroz šta prolazila. Jer kad smo mogli tada i u to vrijeme, i na tom nivou, pružiti otpor onda zasigurno naši prijatelji moraju računati i znati da je Bosna danas puno jača.\nSvakako računamo na prijateljsku pomoć. Neprijateljima šaljemo poruku da zaborave na te snove koje još sanjaju, da BiH sa svojom historijom, sa svojom časnom borbom, sa svojim hrabrim sinovima i kćerima, ima snage da zajedno živi sa svima, rame uz rame, u dobrim i komšijskim odnosima, jer BiH je i bošnjačka i srpska i hrvatska i svih onih koji je doživljavaju svojom. Zato neka Bog blagoslovi Bosnu i Hercegovinu”, zaključio je Grabovica.


1. ODREĐUJE SE prodaja neposrednom pogodbom između ponuđača-kupca i Poreske uprave, pokretnih stvari oduzetih u postupku poreske kontrole i to evro dizela, motornog benzina BMB i tehničkog gasa TNG.\nProdaja neposrednom pogodbom po ovom oglasu, održaće se dana 20.03.2018. godine, sa početkom u 12,00 časova, u prostorijama Poreske uprave u Beogradu, Sremska 6, drugi sprat.\nUkupna početna vrednost tečnog goriva naftnog porekla koje se izlaže ovoj prodaji je 147.692,18 dinara, bez akcize i PDV-a. Stvari koje se izlažu prodaji, određene su po vrsti, količini i pojedinačnoj početnoj prodajnoj vrednosti:\nMotorni benzin BMB\nTehnički gas TNG\n( 967,53 lit.)\nNaftni derivati koji se izlažu prodaji nalazi se na čuvanju kod poreskog obveznika u Šapcu.\nNa osnovu Izveštaja o kontrolisanju kvaliteta „Jugoinspekt Beograd“ AD, broj: XI/04-6232 od 21.02.2018 godine za EVRO DIZEL, Izveštaja o kontrolisanju kvaliteta XI/04-6134 od 26.01.2018 godine za tečni naftni gas TNG i Izveštaja o ispitivanju br.517335 od 14.01.2018.godine, utvrđeno je da proizvodi zadovoljavaju zahteve prema Pravilniku o tehničkim i drugim zahtevima za tečna goriva naftnog porekla (SL. glasnik RS br.111/15,... 117/17 i 120/17), Pravilniku o tehničkim i drugim zahtevima za tečni naftni gas (Sl.glasnik RS br. 97/10...63/13) Pravilniku o izmeni i dopuni Pravilnika o tehničkim i drugim drugim zahtevima za tečni naftni gas (Sl. glasnik br. 123/12) i Pravilnika o izmenama i dopunama Pravilnika o tehničkim i drugim zahtevima za tečni naftni gas (Sl.glasnik RC br.63/13) odnosno zahteve standarda SRPS EN 590:2014 kao i da ima zadovoljavajuću koncentraciju nacionalnog markera tipa A.


Prema njegovim rečima, što zemlja postaje jača, njeni protivnici odmah nalaze povode da pokušaju da ograniče njen razvoj.\n„Svi žele da nas negde ‘ujedu’ ili da nam nešto ‘odgrizu’, ali oni koji nameravaju to da učine trebalo bi da znaju da ćemo izbiti zube svima tako da više ne mogu da grizu”, poručio je Putin na sastanku organizacionog odbora „Pobeda”.\nRuski lider je podsetio da su za odbranu ove godine izdvojene 42 milijarde dolara po trenutnom kursu, dok američki vojni rashodi, prema rečima Putina, „premašuju 770 milijardi”.\nIstovremeno, ruska vojska ima najsavremenije nuklearne snage obuzdavanja, primetio je on. „Imamo generalno novu vrstu strateškog oružja, interkontinentalni blok Avangard sa hipersoničnom brzinom. Niko drugi još nema, ali mi imamo hipersonično oružje”, istakao je Putin, prenosi Tanjug.\nOn je upozorio da će se pokušaji obuzdavanja Rusije nastaviti, jer njenim protivnicima „takva zemlja jednostavno nije potrebna”.


MINISTARKA IRENA VUJOVIĆ POSETILA VALJEVSKU TOPLANU - Objektiva\nAutor objektiva 04/09/2021\nMinistarka zaštite životne sredine Irena Vujović danas je obišla radove na 50 megavatnom (mv) kotlu u valjevskoj „Toplani“, kojim će se ovaj kotao prebaciti na gas. Ministarstvo zaštite životne sredine je dodelilo Valjevu 80 miliona dinara za zamenu dotrajalih kotlarnica, a ukupna vrednost investicije je 103,6 miliona dinara. Ekološki prihvatljiv komprimovani gas će biti glavno gorivo, što će povećati energetsku efikasnost, pojeftiniti proizvodnju i smanjiti zagađenje životne sredine.\nMinistarka Irena Vujović je došla u Valjevo da se uveri da radovi na kotlu idu planiranom dinamikom i da će se do kraja godine realizovati sve ono što je najavljeno. Ova zamena energenta na kotlu gradske kotlarnice je jedan od najvećih projekata Ministarstva u Valjevu.\nMinistarku Irenu Vujović i gradonačelnika Lazara Gojkovića u gradskoj „Toplani“ je dočekao v. d. direktora Janko Gagić koji je potvrdio da je projekat zamene energenta na većem kotlu veoma bitan za Valjevo, jer će se mazut potpuno izbaciti iz upotrebe čak i na niskim temperaturama od -10 ili -20 stepeni Celzijusa.\n„Ujedno se pripremamo da onog momenta kada gas dođe u Valjevo, sa jednom merno-regulacionom stanicom potpuno eliminišemo i komprimovani gas i tada ćemo biti mnogo efikasniji. Izgradnjom vrelovoda ugasićemo kotlarnice Zavoda za javno zdravlje, Nacionalne službe za zapošljavanje i Istorijskog arhiva i iz svojih sredstava radimo rešenje grejanja u Kasarni „Vojvoda Živojin Mišić“, obavestio je direktor „Toplane“ Janko Gagić.\n„Gradonačelnik i čitav njegov tim su agilni i žele da promene ekološku sliku grada Valjeva i da podignu standard života svojih građana. Ja to poštujem i zato sam često u Valjevu. Uverila sam se da radovi idu dobro“, istakla je ministarka Vujović i naglasila da su izdvojena velika sredstva, baš za zamenu velikog kotla.\n„Do kraja godine će sve biti završeno i sledeće grejne sezone će se građani grejati na komprimovani gas. Zahvaljujući promeni energenta, menjaju se i kotlarnice po gradu koje će se priključiti na centralni sistem grejanja. Ovo je početak zamene energenata u ložištima gde je to potrebno i rešićemo u velikoj meri problem aerozagađenja. Emisija PM čestica iz gradske Toplane će biti 0, dakle biće potpuno eliminisana“, saopštila je ministarka.\nOna je upoznata sa tim da u Valjevu postoje veliki problemi aerozagađenja zbog individualnih ložišta i zbog „Krušika“, koji je preopoznat kao jedan od većih zagađivača.\n„Sastanci su intenzivno u toku i postoje neka rešenja koja su na stolu i videćemo sa resornim ministarstvom da se problem kotlarnice u „Krušiku“ rešava već sledeće godine“, rekla je ministarka.\nOna je istakla da su za smanjenje aerozagađenja značajni i ostali projekti koji se odnose na pošumljavanje i ozelenjavanje, koje radi jedinica lokalne samouprave sama iz svojih sredstava, ali i Ministarstvo je ove godine značajno pomoglo.\n„Izgradnjim eko-parkova na prostorima erozivnih zemljišta, koji su bili devastirani, napraviće se mini zelene oaze. Važno je i čišćenje deponija, jer čvrsti otpad utiče na štetnost vazduha, vode i zemlje. Sa 43 lokalne samouprave smo potpisali ugovore o čišćenju divljih deponija i u septembru će biti oko 500 lokacija očišćeno. Moja preporuka je da mora da se pojača kontrola, kako bi te lokacije ostale trajno čiste“, rekla je ministarka Irena Vujović.\nZavršetak izgradnje Regionalne deponije u Kaleniću takođe je jedan od kapitalnih projekata ne samo za Valjevo, već i za 11 opština, sa mogućnošću priključenja još četiri opštine.\n„Ovaj projekat se radi u saradnji sa Evropskom bankom za obnovu i razvoj. Imamo obezbeđena sredstva i potrebno je do kraja godine ratifikovati sve te sporazume u Skupštini i nakon toga krenuti u realizaciju. Očekujemo da će u prvom kvartalu sledeće godine već početi radovi izgradnje na regionalnom centru i deponiji. Problem odlaganja čvrstog otpada je jedan od najvećih problema u Srbiji i imamo projekte za osam regionalnih centara. U prvoj fazi su četiri, među kojima je i region Valjeva, s obzirom na obim te deponije i broj građana koji će gravitirati ka njoj, a to je 500.000 građana“, istakla je ministarka Vujović u Valjevu.\nS obzirom da JKP „Toplana-Valjevo“ ima manji kotao koji koristi gas (30mv) i koji nije dovoljan za grejanje na niskim temperaturama, investicijom u čiju dobru realizaciju se danas uverila ministarka, omogućava se da veći kotao (50mv) koji sada koristi mazut kao jedini energent, može da koristi i komprimovani gas.\nGradonačelnik Valjeva Lazar Gojković se zahvalio Ministarstvu i ministarki Ireni Vujović na podršci zbog značaja ovog projekta, ali i brojnih drugih, jer je samo u 2021. godini izdvojeno oko milion evra za Valjevo iz ovog Ministarstva.\n„U Valjevu smo nasledili višedecenijski problem aerozagađenja, ali uz pomoć i podršku Ministarstva polako počinjemo da realizujemo projekte koji su zaista važni.\nDanas smo ovde u valjevskoj Toplani, gde se radi zamena energenta na kotlu od 50 mv i prelaska sa mazuta na komprimovani gas. Uporedo sa tim gradi se i primarni vrelovod u Železničkoj ulici, što otvara mogućnost da kotlarnice na fosilna goriva Zavoda za javno zdravlje, Nacionalne službe za zapošljavanje i Istorijskog arhiva priključimo na daljinski sistem grejanja. U drugoj fazi smo planirali da Kasarnu „Vojvoda Živojin Mišić“ priključimo na daljinsko grejanje“, obavestio je gradonačelnik Valjeva ministarku o tome šta se trenutno radi u Valjevu.\nGradonačelnik Lazar Gojković je podsetio da će pet miliona dinara biti uloženo u ozelenjavanje Grada, od čega je Valjevo od Ministarstva dobilo četiri miliona dinara.\n„Planirano je da u gradskim parkovima i duž reke Kolubare bude zasađeno oko 600 sadnica drveća. Ono što je važno i što volim da naglasim je još jedan projekat koji je nama jako bitan, a to su eko-parkići. Od Ministarstva smo dobili oko 10 miliona dinara, a Grad će učestvovati sa pet miliona dinara i tako ćemo zapuštene lokacije pretvoriti u moderna i bezbedna igrališta za decu. I projekat, za koji smo ugovor potpisali pre neki dan, je vredan 1,2 miliona dinara za čišćenje sedam divljih deponija na Divčibarama i u valjevskim selima“, zaključio gradonačelnik i izrazio nadu da će ovako dobra saradnja biti nastavljena i u budućnosti, jer tek dolaze veliki projekti za Valjevo, među kojima je završetak i stavljanje u funkciju Regionalne deponije „Kalenić“.


"Washington očekuje saradnju vlasti u Prištini u istrazi o trgovini ljudskim organima" - Klix.ba\n"Washington očekuje saradnju vlasti u Prištini u istrazi o trgovini ljudskim organima"\n21.12.2010. u 10:23\nZamjenik pomoćnika američkog državnog tajnika Thomas Countryman izjavio je kako očekuje da će vlada u Prištini i Tirani sarađivati sa svakom eventualnom istragom o trgovini ljudskim organima na Kosovu i umiješanosti kosovskog premijera Hashima Thacija.\nZamoljen da prokomentariše izvještaj, on je u intervjuu za Glas Amerike (VOA) rekao da oni "ovaj izvještaj shvataju veoma ozbiljno".\n"EULEX je već istraživao ranije optužbe. Ako postoje novi dokazi u ovom izvještaju ili novi svjedoci, to se mora prenijeti EULEX-u i drugim kompetentnim vlastima radi istrage", rekao je Countryman.\n"Očekujemo i pozdravili bismo saopćenja vlada u Prištini i Tirani da će sarađivati sa svakom eventualnom istragom", rekao je Countryman i dodao da su oni više puta naveli da ništa nije važnije od zasnivanja vladavine zakona širom jugoistočne Evrope.\n"Nažalost i danas postoji previše organizovanog kriminala ne samo na Kosovu, južno i sjeverno od Kosova, već u svakoj zemlji regiona. Vlade zemalja regiona moraju efikasnije da sarađuju s lokalnim vlastima po ovom pitanju", kazao je Countryman.\nRekao je da u ovom konkretnom slučaju nije vidio Martyjev izvještaj i zato ne može da ga komentariše, ali "generalno čitava svrha ovakve istrage je da se uspostavi pojedinačna odgovornost za pojedinačne zločine, jer ne možemo imati kolektivnu odgovornost i reći da su svi Srbi ili svi Albanci ili Hrvati krivi za akcije nekolicine".\n"Stoga podržavamo nove dokaze i očekujemo da sve države i pojedinci u regionu sarađuju s istragom", rekao je Countryman.


Održana sednica Saveta Zaječarskog upravnog okruga - Istočne VESTI\nadminNov 22, 2018Društvo0\nSve je spremno za zimsko održavanje puteva. Ovo je ocenjeno posle sastanka Saveta zaječarskog Upravnog okruga i izveštaju lokalnih samouprava Zaječarskog upravnog okruga a naglasio načelnik Vladan Paunović.\nIsidor Krstić, predsednik opštine Sokobanja. naglasio je da državne puteve održava Preduzeće „Štrabag“, a o opštinskim putevima i ulicama brine JP “Zelenilo”.\nU opštini Knjaževac, koja upravlja lokalnim putevima u dužini od 247 km upravljanje putevima povereno je Javnom preduzeću za razvoj, spremno dočekuje zimu rekao je je Radojica Vučić, zamenik predsednika opštine Knjaževac.\nU boljevcu je obezbeđena dovoljna količina soli i rizle za održavanje puteva koji su u njihovoj nadležnosti rekao je zamenik predsednika opštine Boljevac Žanko Vidaković.\nRazmatran je i Izveštaj Ministarstva državne uprave i lokalne samouprave o Godišnjem planu stručnog usavršavanja državnih službenika za 2019. godinu i o predstojećim izmenama i dopunama Zakona o inspekcijskom nadzoru kao i o Izveštaju Školske uprave Zaječar o aktuelnoj situaciji i problemima u vezi sa učenjem rumunskog jezika u osnovnim školama na području Zaječarskog i Borskog upravnog okruga, kao i obavezama jedinica lokalne samouprave prema nastavnicima ovog izbornog predmeta.\nTAGnacelnik okrug sastanak\nPrethodni članakPredavanje „Zaječar i okolina pod bugarskom okupacijom“ Sledeći članakPojedine ulice bez vode